text:
Say Salitam—Kasin “On insan Andi”?
Imadyinen iya: Walay elder ya membro na Hospital Liaison Committee ya akisipan ya mi-partner ed kalangweran ya brother diad panagpulong ed Simbay kabuasan. Balet diad saman a kabuasan, walay agi ya naaksidente asawa to tan imbatik ed ospital. Tinawagan na satan ya agi imay elder pian manpatulong ya mananap na doktor ya man-operad asawa to ya ag-usaray dala. Kanian kinansela na elder so plano ton mi-partner ed samay kalangweran ya brother pian nipanengneng toy panangaro ed sayan pamilya ya mankakkaukolan.
Imadyinen met iya: Walay sanasawa ya angimbitad kakongregasyon da ya mansosolon ina tan ed duaran ananak to ya mandem diad abung da. Nen imbaga itan na ina ed ananak to, manliket ira. Eksayted la rad satan. Balet antis to may nantongtongan dan agew, imbaga na sanasawa ed samay ina ya agla natuloy imay imbitasyon da ta walay agawan agda iilaloan. Insan naamtaan na ina so rason. Wala manayay angimbitad samay sanasawa diad saman met ya labi tan ineselan da.
Lapud Kristiano itayo, siempre nepeg ya tooren tayoy salita tayo. Agtayo ibabagan “On” insan magmaliw met lanlamang ya “Andi.” (2 Cor. 1:18) Balet singa ipapanengneng na samay duaran alimbawa, aliwan amin ya situasyon et parepareho. Ompan wala ray panaon ya singa anggapo lay nagawaan tayo tan talagan kaukolan ya kanselaen so insipan tayo. Naeksperiensya itan nen apostol Pablo.
INAKUSAAN SI PABLO YA AGNAPANMATALKAN
Nen 55 C.E., legan ya walad Efeso si Pablo diad komatlon impanbiahe to bilang misionero, labay toy manbiahed Dayat Aegean tan onsamar ed Corinto, insan manlapud man et onlad Macedonia. Diad ipawil tod Jerusalem, plano to lamet ya bisitaen so kongregasyon ed Corinto pian kolektaen so maaron regalo da parad saray agagid Jerusalem. (1 Cor. 16:3) Amta tayo itan ta oniay nabasad 2 Corinto 1:15, 16: “Lapud sayan panagmatalek, nononoten ko la nensaman so onla ed sikayo, ta pian naliketan kayo ed komaduan pankanawnawa, tan kayari na isamar ko ed sikayo et onla ak ed Macedonia, tan ompawil ak ed sikayo manlapud Macedonia tan ipatnubang yo ak sano onla ak ed Judea.”
Mapatnag ya wala lay inmunan sulat nen Pablo ed saray agagid Corinto ya ditan et imbaga toy plano ton ombisita. (1 Cor. 5:9) Balet nen nipawit la nen Pablo itan ya sulat, naamtaan to diad sankaabungan nen Cloe ya walay seryoson problema diad kongregasyon ed Corinto. (1 Cor. 1:10, 11) Kanian inuman nen Pablo so plano to, insan to ra sinulatan. Satan imay sulat ya tatawagen tayo natan ya 1 Corinto. Ditan et maaro iran sinimbawa tan kinorihe nen Pablo. Imbaga to met ed sikara ya inuman toy rota to, ya onla nin unona ed Macedonia insan diad Corinto.—1 Cor. 16:5, 6. *
Nen naawat na agagid Corinto so sulat to, wala ray pigaran “sankamaongan ya apostol” ed satan ya kongregasyon ya inakusaan day Pablo ya agto kuno totoorey salita to tan manguman-uman so nonot to. Indepensa nen Pablo so sarili to. Intepet to: “Sanen nononoten ko itan, agta aliwan alemlemew so impangipasen ko ed satan? Odino saray bengatlan inggagalak, kasin unong iratan ed laman, ta pian ibagak ya ‘On, On’ insan ‘Andi, Andi’?”—2 Cor. 1:17; 11:5.
Nayarin naisip tayo, Talagan kasin ‘alemlemew so impangipasen’ nen Pablo ed satan? Siempre andi! Amay salitan nipatalos ya “alemlemew” et mankabaliksay panguman-uman na nonot, tan uusaren itan ya salita pian deskribien so toon agto totoorey salita to. Ipapalinew nen Pablo diad samay tepet ton ‘kasin saray bengatlan inggagalak et unong ed laman?’ ya aliwan lapud inuman toy plano to et agla napanmatalkan.
Impanengneng nen Pablo ya aliwan tua imay akusasyon nen insulat to ya: “Balet napanmatalkan so Dios a say sasalitaen mi ed sikayo et aliwa ya On insan Andi.” (2 Cor. 1:18) Inuman nen Pablo so plano to lapud sankanonot toy pankaabigan na saray agagid Corinto. Diad 2 Corinto 1:23, imbaga nen Pablo: “Agak ni linma ditan ed Corinto ta pian agkayo lalon manermen.” On, inikdan to ray pankanawnawa ya ayosen so problema antis to ran bisitaen. Legan ya walad Macedonia si Pablo, naamtaan tod si Tito ya lapud sulat to et amoria na saray agagid Corinto ya aliway gagawaen da tan nagbabawi ra. Lapud satan et aliketan si Pablo.—2 Cor. 6:11; 7:5-7.
SAY “AMEN” YA IBABALIKAS TAYOD DIOS
Nen inakusaan si Pablo ya agnapanmatalkan so salita to, singa da ibabagan agmet napanmatalkan so impulong to. Impanonot balet nen Pablo ed saray agagid Corinto ya say impulong tod sikara et say mensahe nen Jesu-Kristo. “Say Anak na Dios, si Kristo Jesus, ya impulong mi ed sikayo, kaibak si Silvano tan si Timoteo, et agnagmaliw ya On insan Andi, balet say On et nagmaliw ya On ed sikato.” (2 Cor. 1:19) Kasin agnapanmatalkan si Jesu-Kristo? Andi! Diad interon bilay tan ministeryo to, katuaan ya lanang so sinalita to. (Juan 14:6; 18:37) No tua tan napanmatalkan so impulong nen Jesus, tan atan met so impulong nen Pablo, napanmatalkan met sirin so impulong na sayan apostol.
Siempre, si Jehova so “Dios na katuaan.” (Sal. 31:5) Nanengneng tayo itan ed samay sinmublay ya imbaga nen Pablo: “Anggan panon karakel iray sipan na Dios, nagmaliw iratan ya On diad panamegley to,” diad panamegley na Kristo. Lapud nansiansian matoor si Jesus nen wadiad dalin, anggapon balot so basiyan ya panduaruwaan iray sipan nen Jehova. Intuloy nen Pablo: “Kanian diad panamegley to [si Jesus] et ibabalikas tayo ed Dios so ‘Amen’ ta pian sikatoy nigloria tayo.” (2 Cor. 1:20) Si Jesus so “Amen” o say garantiya ya amin a sipan nen Jehova et ontua!
No panon ya lanang a sasalitaen nen Jehova tan Jesus so katuaan, totooren ya lanang met nen Pablo so salita to. (2 Cor. 1:19) Agmanguman-uman so nonot to tan agmangisisipan ‘unong ed laman.’ (2 Cor. 1:17) Imbes, sikatoy ‘nanakar unong ed espiritu.’ (Gal. 5:16) Sankanonot toy pankaabigan na arum diad amin ya ginawa to. Say On to et On!
KASIN SAY ON MO ET ON?
Diad panaon tayo, normal labat ed totoon agmanbibilay ed prinsipyoy Biblia ya agda toorey sipan da anggano say rason et melag met labat a problema odino biglan walay mas labay dan gawaen. Diad negosyo, say “on” et aliwan lanang ya “on” anggano wala ni kasulatan. Parad dakel natan, say pankasal et aliwa lan legay bilay ya paknaan. Dakel so mandidiborsyo tan paneknek itan ya parad sikara et ag-importante imay sipanan da kanian mapmainomay dan pultoten.—2 Tim. 3:1, 2.
Sika ey? Kasin say On mo et On? Tua, singa abasa tayod gapo na sayan artikulo, ompan no maminsan et kaukolan mon kanselaen so sakey ya appointment aliwan lapud manguman-uman so nonot mo, noagta lapud wala ray situasyon ya agmo nakontrol. Balet bilang Kristiano, no walay imbagam odino insipan mo, gawam so anggaay nayarian mon tooren itan. (Sal. 15:4; Mat. 5:37) No ontan, nanengneng na totoo ya napanmatalkan ka, totooren moy salitam, tan lanang ya katuaan so ibabagam. (Efe. 4:15, 25; Sant. 5:12) No ontan so reputasyon mo, mas ondengel irad sika no ipulong mod sikara so Panarian na Dios. Kanian seguroen tayon say On tayo et talagan On!
^ par. 7 Kayarin insulat nen Pablo so 1 Corinto, sikatoy dinmalan ed Troas paonlad Macedonia, tan ditan to insulat so 2 Corinto. (2 Cor. 2:12; 7:5) Insan kayari to et binmisitad Corinto.


c: text/html

text:
Kasin Manisia iray Tasi nen Jehova ed Daan a Sipan?
On. Manisia iray Tasi nen Jehova ya say interon Biblia et “impuyan na Dios tan mausa-usar.” (2 Timoteo 3:16) Kaibad satan so Daan a Sipan tan Balon Sipan, a singa maslak ya tawag ed saratan. Diad Saray Tasi nen Jehova, tutukoyen da iratan ya seksion na Biblia bilang say Hebreon Kasulatan tan say Kristianon Griegon Kasulatan. Lapud saya, napaliisan min panisipen iray totoo ya say arum a parte na Biblia et daan la odino ag-importante.
Akin ya kaukolan na saray Kristiano so Daan a Sipan tan Balon Sipan?
Diad tulong na Dios, oniay insulat na Kristianon apostol ya si Pablo: “Amin ya insulat nensaman et insulat pian nibangat itayo.” (Roma 15:4) Kanian, wala ray importantin impormasyon diad Hebreon Kasulatan parad sikatayo. Ontan met, akasulat ditan iray importantin agawad apalabas tan praktikal iran bilin.
Importante iran agawa. Akarekord ed Hebreon Kasulatan iray detalye nipaakar ed impamalsa tan say impankasalanan na too. No anggapo iratan ya impormasyon, agtayo naebatan iray tepet ya: Iner so nanlapuan tayo? Akin ya ompapatey so too? (Genesis 2:7, 17) Sakey ni, akarekord ed Hebreon Kasulatan no panon ya tinulongan nen Jehova a Dios iray totoon akaeksperiensyay liket tan irap a singa met ed sikatayo.—Santiago 5:17.
Praktikal iran bilin. Saray libro na Biblia ya Uliran tan Eclesiastes, ya kabiangan na Hebron Kasulatan, et mankarga na karunongan ya naynay a praktikal. Wadtan iray bilin no panon ya magmaliw a maliket so pamilya (Uliran 15:17), nawalaay balansin panmoria ed trabaho (Uliran 10:4; Eclesiastes 4:6), tan no panon ya sankaabigan a nausar na saray kalangweran so bilay da (Eclesiastes 11:9–
12:1).
Ontan met, nagunggonaan tayod panaral ed Mosaikon Ganggan ya akarekord ed Torah (say unonan limaran libro na Biblia). Anggaman ag-obligado iray Kristiano ed satan ya Ganggan, wadtan iray prinsipyo ya makatulong ed sikatayo pian magmaliw a maliket so bilay tayo.—Levitico 19:18; Deuteronomio 6:5-7.

robotstxt: allowed

filter: keep


text:
KAPITULO KUATRO
Siopa si Jesu-Kristo?
Anto so nikabkabiig a betang nen Jesus?
Iner so nanlapuan to?
Anto so inkapersona to?
1, 2. (a) Akin a say pikabat ed sakey a bantog et agmankabaliksan a sikato so talagan kabat mo la? (b) Anto so pakakawetwetan na dakel nipaakar ed si Jesus?
DAKEL so bantog a totoo ed mundo. Arum so kabkabat diad mismon komunidad, syudad, odino bansa ra. Arum so balitado ed interon mundo. Balet, say pakaamta lambengat ed ngaran na sakey a bantog so agmankabaliksan a sikatoy talagan kabat mo. Ag-itan mankabaliksan ya amtam laray detalye nipaakar ed abenegan to tan no anton talaga so inkatoo to.
2 Narerengelan na totoo ed sankamundoan so nipaakar ed si Jesu-Kristo, anggaman sikato so nambilay ed dalin manga 2,000 a taon lay apalabas. Ingen, dakel so nawewetwet nipaakar ed no siopan talaga si Jesus. Ibabaga na arum a sikatoy sakey labat a maong a too. Arum so mangibabagan sikatoy propeta lambengat. Balet sisiaen na arum a si Jesus et Dios tan nepeg a dayewen. Nepeg kasi ya ontan?
3. Akin ya importante ed sikayo so pakaamta ed katuaan nipaakar ed si Jesus?
3 Importante a naamtaan mo so katuaan nipaakar ed si Jesus. Akin? Lapud oniay ibabaga na Biblia: “Saya sikato so andi-anggaan a bilay, a naamtaan da ka a saksakey a tuan Dios, tan saman so imbakim, salanti Jesu-Kristo.” (Juan 17:3) On, say pikabat ed katuaan nipaakar ed si Jehova a Dios tan ed si Jesu-Kristo so makapangitonton ed andi-anggaan a bilay diad paraison dalin. (Juan 14:6) Niarum ni, impanengneng nen Jesus so sankaabigan ya alimbawa no panon so manbilay tan no panon a tratoen so arum. (Juan 13:34, 35) Diad primeron kapitulo na sayan libro, inaral tayo so katuaan nipaakar ed Dios. Natan et aralen tayo no anton talaga so ibabangat na Biblia nipaakar ed si Jesu-Kristo.
SAY INSIPAN A MESIAS
4. Anto so kabaliksan na saray titulon “Mesias” tan “Kristo”?
4 Sakbay ni na inkianak nen Jesus et impasakbay la na Biblia so isabi na samay ibaki na Dios bilang Mesias, odino Kristo. Saray titulon “Mesias” (a nanlapud Hebreon salita) tan “Kristo” (a nanlapud Griegon salita) so namparan mankabaliksan na “Alanaan a Sakey.” Sayan insipan a Sakey so nalanaan, salanti, turoen na Dios parad sakey a nikaduman posisyon. Diad ontumbok iran kapitulo na sayan libro et lalon naaralan tayo so nipaakar ed importantin betang na Mesias ed kasumpalan na saray sipan na Dios. Aralen tayo met so nipaakar ed saray bendisyon ya itarya la nen Jesus ed sikatayo natan. Balet, sakbay a nianak si Jesus et dakel so maseguron nanduaruwa, ‘Siopa kasi so napruebaan a Mesias?’
5. Anto so sigpot ya akakombinsian na saray babangatan nipaakar ed si Jesus?
5 Nen inmunan siglo K.P., saray babangatan nen Jesus a taga-Nazaret so sigpot ya akombinse a sikato so nipasakbay a Mesias. (Juan 1:41) Sakey ed saray babangatan, a manngaran na Simon Pedro, so maparungtal ya angibaga ed si Jesus: “Sika so Kristo.” (Mateo 16:16) Balet, panon ya aseguro na saratan a babangatan, tan panon tayon naseguro a si Jesus so petepeteg a say insipan a Mesias?
6. Iyilustra no panon a tinulongan nen Jehova iray matoor pian nabidbir da so Mesias.
6 Saray propeta na Dios a nambilay sakbay nen Jesus so angipasakbay ed dakel a detalye nipaakar ed Mesias. Saratan a detalye so ontulong ed arum pian sikatoy nabidbiran da. Nayarin niyilustra tayo iray bengatla ed onian paraan: Ipasen pa a nibaki ka ed matoon istasyon na bus odino tren odino diad airport pian abeten so sakey ya agmo ni kabat. Agta makatulong no walay mangiter ed sika na pigaran detalye nipaakar ed sikato? Mipadpara, diad panamegley na saray propeta na Biblia, angiter si Jehova na detalyadon tuloy a deskripsion ed no anto so gawaen na Mesias tan no anto so nagawa ed sikato. Say impakasumpal na sarayan dakel a propesiya so ontulong ed saray matoor pian sikatoy malinew a nabidbir da.
7. Anto so duara ed saray propesiya ya asumpal ed si Jesus?
7 Imanoen pa so duaran alimbawa. Unona, masulok a 700 a taon ed akadkauna, impasakbay la nen propeta Miqueas a say insipan a Sakey so nianak ed Betlehem, sakey a melag a baley diad dalin na Juda. (Miqueas 5:2) Iner so talagan nianakan nen Jesus? Diad saman a mismon baley! (Mateo 2:1, 3-9) Komadua, dakel lan siglo ed akadkauna, say propesiyan nirekord ed Daniel 9:25 so angituro ed mismon taon na ipatnag na Mesias
8, 9. Anton paneknek ed impagmaliw nen Jesus a Mesias so linminew sanen sikatoy abautismoan?
8 Say kaaruman a paneknek a si Jesus so Mesias et nagmaliw a malinew sanen asingger lan manampot so 29 K.P. Saman so taon a nampabautismo si Jesus ed si Juan a Managbautismo diad Ilog Jordan. Insipan nen Jehova ed si Juan so sakey a tanda a pakabidbiran to ed Mesias. Anengneng nen Juan itan a tanda diad inkabautismoan nen Jesus. Ibabaga na Biblia ya onia so agawa: “Si Jesus, sanen abinyagan la, tinmatdang a tampol a nanlapu ed danum; et nia, alukasan so saray tawen ed sikato, et anengneng to so espiritu na Dios ya onleleksab a singa sakey a malapati, tan oonla ed sikato. Tan nia, sakey a boses a nanlapu ed saray katawenan a kuan to, Saya so Ana’ko ya inararok; napaliket ak a maong ed sikato.” (Mateo 3:16, 17) Sanen anengneng tan nadngel to so agawa, segurado lay Juan a si Jesus so imbaki na Dios. (Juan 1:32-34) Sanen nikalbo ed sikato ed saman ya agew so espiritu, odino aktibon puersa na Dios, si Jesus so nagmaliw a Mesias, odino Kristo, say nilanaan a nagmaliw a Lider tan Ari.
9 Say kasumpalan na propesiya na Biblia tan say dilin testimonya nen Jehova a Dios so malinew a mangipatnag a si Jesus so insipan a Mesias. Balet eebatan na Biblia so duara nin importantin tepet nipaakar ed si Jesu-Kristo: Iner so nanlapuan to, tan anto so personalidad to bilang sakey a too?
INER SO NANLAPUAN NEN JESUS?
10. Anto so ibabangat na Biblia nipaakar ed kiwawala nen Jesus sakbay a sikatoy linma diad dalin?
10 Ibabangat na Biblia a si Jesus so nambilay ed tawen sakbay a sikatoy linma diad dalin. Impropesiya nen Miqueas a say Mesias so nianak ed Betlehem tan inkuan to met a say nanlapuan To et “natonton ed saray inmuna-una ran panaon.” (Miqueas 5:2, Maung a Balita) Diad dakel ya inkagawa, imbaga a mismo nen Jesus a sikato so nambilay ed tawen sakbay a nianak bilang too. (Juan 3:13; 6:38, 62; 17:4, 5) Bilang espiritun pinalsa ed tawen, si Jesus so walaan na nikaduman relasyon ed si Jehova.
11. Panon ya ipapatnag na Biblia a si Jesus so pinabpablin Anak nen Jehova?
11 Si Jesus so pinabpablin Anak nen Jehova lapud maabig a rason. Sikato so tinawag a “say panguloan ed amin a pinalsa,” lapud sikato so sankaunaan a pinalsa na Dios. * (Colosas 1:15) Wala ni sananey a rason no akin a nikabkabiig iyan Anak. Sikato so “bogbogtong ya Anak.” (Juan 3:16) Saya so mankabaliksan a si Jesus so alenleneg a direktan pinalsa na Dios. Si Jesus met so alenleneg ya inusar na Dios sanen pinalsa To so arum niran bengatla. (Colosas 1:16) Insan si Jesus so tinawag met a “say Berbo.” (Juan 1:14) Saya so mangipapabidbir ed sikatayo a sikato so nansalita parad Dios, a maseguron angipasabi na saray mensahe tan bilin ed arum niran ananak na Ama, espiritu man odino totoo.
12. Panon tayon naseguro a say panguloan ya Anak et agmipara ed Dios?
12 Kasin say panguloan ya Anak et mipara ed Dios, a singa papanisiaan na arum? Aliwan ontan so ibabangat na Biblia. Singa ed naimano tayo la ed inmuunan parapo, say Anak so pinalsa. Mapatnag sirin a sikato so walaan na gapoan, bangta si Jehova a Dios so andian na gapoan odino anggaan. (Salmo 90:2) Ag-anggan inisip na bogbogtong ya Anak a salien so mipara ed Ama to. Malinew ya ibabangat na Biblia a say Ama et babaleg nen say Anak. (Juan 14:28; 1 Corinto 11:3) Si Jehova lambengat so “Dios a Makapanyarin-Amin.” (Genesis 17:1) Kanian, anggapoy kapara to. *
13. Anto so labay ya ibaga na Biblia sanen tinukoy na satan so Anak bilang say “talintaoy Dios ya agnanengneng”?
13 Panggagayagaan nen Jehova tan say panguloan ya Anak to so maapit ya impanulop ed loob la na binilyon a taon
14. Panon a nianak bilang too so bogbogtong ya Anak nen Jehova?
14 Say bogbogtong ya Anak nen Jehova so mabulos ya anaynan ed tawen tan linmeksab ed dalin pian manbilay bilang too. Balet nayarin oniay iisipen mo, ‘Panon a posible a say espiritun pinalsa et nianak bilang sakey a too?’ Pian nagawa itan, nanggawa si Jehova na sakey a milagro. Inyalis to so bilay na panguloan ya Anak to manlapud tawen dia ed panag-anakan na sakey a Judion birhen a manngaran na Maria. Agla kinaukolan so toon ama pian nagawa itan. Si Maria sirin so angiyanak na ayadyarin anak a laki tan nginaranan to na Jesus.
ANTO SO PERSONALIDAD NEN JESUS?
15. Akin a nibaga tayo a lalon nakabkabat tayo si Jehova diad panamegley nen Jesus?
15 Say imbaga tan ginawa nen Jesus sanen sikatoy wadiad dalin so ontulong ed sikatayo pian sikatoy nakabat tayon maong. Nilikud ni ed satan, diad panamegley nen Jesus et nagkalalon nakabat tayo si Jehova. Akin ya ontan? Tandaan a sayan Anak et naspot ya ereng na Ama to. Kanian satan so rason no akin ya imbaga nen Jesus ed sakey ed saray babangatan to: “Say akanengneng ed siak anengneng to so Ama.” (Juan 14:9) Say apatiran libro na Biblia a kabkabat bilang Ebanghelyo, salanti, say Mateo, Marcos, Lucas, tan Juan, so mangibabaga na dakel a detalye nipaakar ed bilay, kimey, tan personal iran kalidad nen Jesu-Kristo.
16. Anto so manunan mensahe nen Jesus, tan iner so nanlapuan na saray ibabangat to?
16 Si Jesus so kabkabat bilang “Managbangat.” (Juan 1:38; 13:13) Anto so imbangat to? Say manunan mensahe to et say “ebanghelyo na panarian”
17. Iner so nambangatan nen Jesus, tan akin a sikatoy nanseet a maong pian ibangat so arum?
17 Iner so nambangatan nen Jesus? Diad inerman a pakaromogan to na totoo
18. Antoran kalidad nen Jesus so pandinayewan mon maong?
18 Si Jesus so matamoy tan walaan na aralem a pililikna, kanian alikna na arum a sikato so mainomay ya asinggeran tan mapangasi. Anggan saray ugugaw et maasingger ed sikato. (Marcos 10:13-16) Anggapoy panangidumaduma nen Jesus. Kabusol to so inkakurakot tan ag-inkahustisya. (Mateo 21:12, 13) Diad panaon ya agtanton rerespetoen tan dagdaiset so pribilehyo na bibii, sikara so akidenengan to tekep na dignidad. (Juan 4:9, 27) Si Jesus so petepeteg a mapaabeba. Diad sakey ya inkagawa et inurasan to so salisali na saray apostol to, sakey a kimey a kaslakan a gagawaen na sakey ya abeban aripen.
19. Anton alimbawa so mangipanengneng a malikas si Jesus ed saray pankaukolan na arum?
19 Si Jesus so malikas ed saray pankaukolan na arum. Saya so mapatpatnag sanen, diad silong na pakayari na espiritu na Dios et sikato so nanggawa na saray milagron panagpaabig. (Mateo 14:14) Alimbawa, inmasingger ed si Jesus so sakey ya akating a laki tan inkuanto: “No labay mo, nayarian mo ak a linisan.” Personal ya alikna nen Jesus so ot-ot tan paniirap na sayan too. Lapud akasian to, inyunat nen Jesus so lima tan diniwit to, tan inkuan to: “Labay ko; nalinisan ka komon.” Tan inmabig so mansasakit a laki! (Marcos 1:40-42) Isipen pa labat so alikna na saman a laki!
MATOOR YA ANGGAD KASAMPOTAN
20, 21. Panon ya impanengneng nen Jesus so matoor a katutulok ed Dios?
20 Angipanengneng si Jesus na alay abig ya alimbawa na matoor a katutulok ed Dios. Sikato so nansiansian matoor ed mangatatawen ya Ama to anggaman ed amin a nengneng na kipapasen tan ed amin a klase na isusumpa tan paniirap. Si Jesus et mapekder tan matalonan nilabanan to iray pananukso nen Satanas. (Mateo 4:1-11) Diad sakey ya inkagawa, arum ed saray mismon kakanayon nen Jesus so ag-anisia ed sikato, ya inkuan da ni a sikato so “nanaambagel.” (Marcos 3:21, Maung a Balita) Balet ag-inabuloyan nen Jesus a sikatoy naimpluensyaan da; sikato so nantultuloy ya anumpal ed kimey na Dios. Anggaman ed saray pananginsulto tan panangabuso, pinansiansia nen Jesus so panagdangka, ya agton balot pinasakitan iray onsusumpa ed sikato.
21 Nansiansian matoor si Jesus anggad patey
22. Anto so agawaan nen Jesus diad impansiansia ton matoor anggad patey?
22 Anto so agawaan nen Jesus diad impansiansia ton matoor anggad patey? Say impatey nen Jesus so peteg ya angilukas ed sikatayo na pankanawnawa parad andi-anggaan a bilay diad paraison dalin, a mitunosan ed orihinal a gagala nen Jehova. Aralen ed ontumbok a kapitulo no panon itan a magmaliw a posible lapud impatey nen Jesus.
^ par. 7 Parad sakey ya alimbawa na propesiya nen Daniel ya asumpal ed si Jesus, nengnengen so Apendise, pahina 197-9.
^ par. 11 Si Jehova so tinawag ya Ama lapud sikato so Manamalsa. (Isaias 64:8) Lapud si Jesus so pinalsa na Dios, sikato so tinawag ya Anak na Dios. Parad mipadparan rason, say arum niran espiritun pinalsa tan anggan say toon si Adan so tinawag ya ananak na Dios.
^ par. 12 Parad kaaruman a prueba a say panguloan ya Anak et agmipara ed Dios, nengnengen so Apendise, pahina 201-4.


text:
Reunion.com > Serena Saur - David Scarffe > Trevor Saxton - Jess Say
Classmates from Trevor Saxton to Jess Say
Travis Saxwold Adam Saxx Eric Saxx Elizabeth Saxxon Aaron Say Abby Say Adam Say Adrian Say Al Say Aleksandr Say Alex Say Alexander Say Amanda Say Amy Say Ana Say Andrea Say Andrew Say Angalic Say Angel Say Angela Say Angie Say Ann Say Anna Say Anthony Say Antonio Say Arkan Say Arlene Say Arthur Say Ashley Say Austin Say Aydin Say Barb Say Barbara Say Be Say Ben Say Benedict Say Bertrand Say Beth Say Betty Say Beverly Say Bill Say Blanca Say Bob Say Bonita Say Brandi Say Brandon Say Brenda Say Brett Say Brian Say Brook Say Brooke Say Bryan Say Bunravy Say Byron Say Calvin Say Can't Say Candace Say Candy Say Cant Say Carina Say Carl Say Carlene Say Carlos Say Carol Say Carole Say Cassandra Say Catherine Say Cathy Say Cecil Say Cem Say Chantra Say Charles Say Charlie Say Chester Say Christina Say Christine Say Christopher Say Chuck Say Chun Say Cindy Say Clarence Say Clifton Say Confusious Say Connie Say Cristina Say Cristobal Say Crystal Say Cynthia Say Dah Say Dan Say Daniel Say Danny Say David Say Davy Say Dawne Say Deborah Say Debra Say Dennis Say Diane Say Don Say Donald Say Dont Say Douglas Say Duane Say Dustin Say Ed Say Edgar Say Edward Say Eh Say Elaine Say Elizabeth Say Elma Say Emily Say Eric Say Erin Say Erwin Say Eugene Say Eva Say Evelyn Say Fama Say Fernando Say Floyd Say Frances Say Francis Say Frank Say Fred Say Gary Say Geoffrey Say George Say Gerardo Say Gina Say Gladys Say Glenda Say Greg Say Gregory Say Guillermo Say Gus Say Gustavo Say Harold Say Heang Say Heather Say Heidi Say Helen Say Ho Say Hope Say Hsar Say Htoo Say Inthava Say Irene Say Jack Say Jackie Say Jake Say James Say Jamie Say Janet Say Janice Say Jared Say Jasmine Say Jason Say Jay Say Jean Say Jeff Say Jeffrey Say Jenn Say Jennifer Say Jenny Say Jeremy Say Jerry Say Jess Say Trevor Saxton Trish Saxton Troy Saxton Trudy Saxton Tyler Saxton Tyree Saxton Tyrone Saxton Tyshon Saxton Val Saxton Valerie Saxton Vanessa Saxton Vengeria Saxton Venice Saxton Vera Saxton Verlon Saxton Veronica Saxton Vershawn Saxton Vicki Saxton Vickie Saxton Vicky Saxton Victor Saxton Victoria Saxton Vincent Saxton Violet Saxton Virginia Saxton Vivian Saxton Wade Saxton Wallace Saxton Walonda Saxton Walt Saxton Walter Saxton Wanda Saxton Warren Saxton Wayne Saxton Wendy Saxton Wesley Saxton Whitney Saxton William Saxton Willie Saxton Wilma Saxton Yolanda Saxton Yolonda Saxton Yvette Saxton Yvonne Saxton Zach Saxton Zachary Saxton Zack Saxton Zelda Saxton Zellas Saxton Zelma Saxton Bierck Saxton Ii Michael Saxton Sr Cheryl Saxton-carroll Lana Saxtoncloud Denise Saxty Edward Saxty Eric Saxty John Saxty Lori Saxty Charity Saxum Donald Saxum Doreen Saxum Muriel Saxum Todd Saxum Donna Saxvanderweyden Erik Saxvik Janet Saxvik Jeffrey Saxvik Marlene Saxvik Robert Saxvik Shawn Saxvik Rodney Saxvold Bryan Saxwold Cara Saxwold Chris Saxwold Jack Saxwold Richard Saxwold Rose Saxwold Timothy Saxwold


text:
DAGUPAN CITY- Wala lay emben ya testigo so tinibokel ya Special Investigation Task Group ya man-iimbestiga ed kason inpanpatey ed kinen Urbiztondo mayor Ernesto Balolong Jr. tan duwaran arum nira.
Diad ginawan press conference, impalapag nen Pangasinan PNP OIC Provincial Director Police Senior Supt. Esterling Reymund Blanco, commander na task force, kinabat na agga nginaranan ya testigo so pigara ed saray suspek base ed say description ya sikara di Eduardo de Guzman, 65 anyos, walay asawa tan residente na barangay Salomague Norte, Bugallon tan Marito "Mar" Sarmiento, 38 anyos, residente na Pangascasan, Bugallon.
Diad natan so wala lad proseso so background investigation ed saray iinapen ya nangawa na krimen.
Diad kaplesan, say bangkay nen Balolong so walad panaayaman da balet agni malinew no kapigan si pangitolor ed sikato.


text:
APENDISE
No Akin a Saray Kristiano et Agmanguusar na Krus Diad Panagdayew
SAY krus et papablien tan gagalangen na minilyon a totoo. Satan so tinukoy na The Encyclopædia Britannica bilang “say manunan simbolo na Kristianon relihyon.” Anggaman kuan, saray tuan Kristiano so agmanguusar na krus diad panagdayew. Akin?
Say importantin rason et ag-inatey si Jesu-Kristo diad sakey a krus. Say Griegon salita a kaslakan ya impatalos a “krus” et stau·ros′. Say manunan kabaliksan na satan et “sakey a maptek a palitek odino istaka.” Oniay impabitar na The Companion Bible: “Say [Stau·ros′] et agbalot mankabaliksan a duaran weywey na nilabraan a kiew ya impanbenlagan ed antokaman ya anggulo . . . Anggapo ni ingen so nisulat ed Griego na say [Balon Sipan] a mankabaliksan na duaran weywey na nilabraan a kiew.”
Diad pigaran teksto, inusar na saray managsulat na Biblia so sananey nin salita parad say inusar ed impamatey ed si Jesus. Satan so Griegon salita a xy′lon. (Gawa 5:30; 10:39; 13:29; Galacia 3:13; 1 Pedro 2:24) Sayan salita so simplin mankabaliksan na “nilabraan a kiew” odino “sakey a bislak, bambo, odino kiew.”
Pian nipaliwawa no akin a say ordinaryon istaka et mabetbet ya uusaren ed panagsentensia na patey, oniay inkuan na libron Das Kreuz und die Kreuzigung (Say Krus tan say Impangipasak), nen Hermann Fulda: “Anggaporay kiew ed apilin pasen parad mapublikon panagsentensiaan na patey. Kanian walay ordinaryon poste ya akatasok ed dalin. Diad satan et ibitin iray kriminal, ya akasinger odino akapasak so limalima ra odino salisali ra.”
Balet, say makakombinsin tuloy a prueba ed amin et manlapu ed Salitay Dios. Oniay inkuan nen apostol Pablo: “Si Kristo dinondon to itayo ed ayew na ganggan, dia ed inkaayew to lapu ed gawa tayo: ta wala a nisulat, Inayew so lapag a nibitin ed kiew.” (Galacia 3:13) Inaon dia nen Pablo so Deuteronomio 21:22, 23, a malinew a manutukoy ed sakey ya istaka, aliwan sakey a krus. Lapud say ontan ya uusaren ed sentensian panamatey et manggawa ed sakey a too a ‘naayew,’ agmatukoy parad saray Kristiano so mangidekorasyon ed kaabungan da na saray imahen na akapasak a Kristo.
Anggapo so ebidensya a diad loob na primeron 300 a taon kayari na impatey nen Kristo, saramay mangibabagan Kristiano et angusar na krus ed panagdayew da. Balet nen komapat a siglo, say paganon Emperador Constantino so akomberte ed apostatan Inkakristiano tan inyalibansa to so krus bilang simbolo na satan. Antokaman iray motibo nen Constantino, anggapo so koneksion na krus ed si Jesu-Kristo. Diad tua, say krus et nanlapud pagano. Oniay inaksobi na New Catholic Encyclopedia: “Say krus so naromog ed sakbay-Kristiano tan aliwan Makristiano iran kultura.” Inusar na nanduruma iran reperensya so krus diad panagdayew ed saray palsa tan diad saray paganon ritual nipaakar ed sekso.
Akin sirin a niyaalibansa iyan paganon simbolo? Say ompatnag a rason et pian mainomay ya awaten na saray pagano so “Inkakristiano.” Anggaman kuan, say debosyon ed dinanman a paganon simbolo so malinew a kokondenaen na Biblia. (2 Corinto 6:14-18) Isesebel met na Kasulatan so amin a klase na idolatriya. (Exodo 20:4, 5; 1 Corinto 10:14) Tekep na maabig a rason sirin, saray tuan Kristiano so agmanguusar na krus diad panagdayew da. *
^ par. 5 Parad mas detalyadon diskusyon nipaakar ed krus, nengnengen so pahina 89-93 na libron Reasoning From the Scriptures, ya impalapag na saray Tasi nen Jehova.


text:
TULONG PARAD PAMILYA | PAMABALEG NA ANANAK
No Panon Kan Mitongtong ed Tinedyer lan Anak Mo
NO AKIN YA MAIRAP
Nen ugaw ni amin iistoryaen to, balet nen tinedyer la andi la. No salien moy mitongtong ed sikato, ngalngali ag-onesel odino aliway kakaebat to kanian panlapuan la laingen itan na kolkolan.
Naaralan mo no panon so pitongtong ed tinedyer mo. Balet pantongtongan tayo nin unona so duaran rason no akin ya mairap itan.
NO AKIN YA NAGAGAWA
Labay day magmaliw ya independente. Say pagmaliw a responsablin adulto et kalkalnan naaralan na tinedyer yo anggad sarag to lan arapen iray subok ed bilay. Siempre, wala ray tinedyer a labay dan bulos ira a nagawaay labay da; balet wala ray atateng ya sobran istrikto. Say resulta na ontan ya agpantalosan et gulo ed baetan na atateng tan ananak. Oniay reklamo nen Brad a mantaon na 16: “Labay a kontrolen na atateng ko so bilay ko. No agda ak abuloyan a gawaey labay ko no 18 ak la, ontaynan ak la!” *
Abilidad a mannonot. Say amta labat na saray ugugaw et say duga tan aliwa. Balet natatalosan la na saray tinedyer ya aliwan ontan kasimpli iray arum ya aspekto na bilay. Importante iyan panagnonot, tan ontulong iyad sikaran makagawa na dugan desisyon. Niay sakey ya alimbawa: Parad sakey ya ugaw singa simsimpli so pagmaliw a patas: ‘Pinaldua nen nanay so biskwit insan inter tod sikami nen agik.’ Diad saya, imbase labat ed bilang so pagmaliw a patas. Balet parad saray tinedyer aliwan ontan labat kainomay. Diad tua, say pagmaliw ya patas et agto labay ya ibagan naynay a parehoy pantratod amin, tan say pareparehon pantratod totoo et aliwan naynay a patas. Say abilidad a mannonot so makatulong ed tinedyer yon natalosan iray komplikadon bengatla. Balet ta say nayarin epekto na satan et sarag to lay mankatunongan ed sikayo.
NO ANTOY NAYARIN GAWAEN MO
No posible, mitongtong ya aliwan pormal. Samboten iray pankanawnawan mitongtong. Singa bilang, apaneknekan na arum ya atateng a mas labay na saray tinedyer so mitongtong no walay gagawaen da odino no walad luganan ya kaabay day ateng da, nen say no akaarap irad sikara.—Prinsipyod Biblia: Deuteronomio 6:6, 7.
Antikey labat. Ag-ipipilit so labay mo ed amin ya isyu. Imbes, ipaliwawam so labay mon ibaga . . . insan duga la. “Dengelen” odino pannonotan met lanlamang na tinedyer mo so imbagam no bukbukor to la. Ikdan moy pankanawnawan gawaen itan.—Prinsipyod Biblia: Uliran 1:1-4.
Ondengel tan onadapta. Dengel kan maong—ag-onsasalet no mansasalita pian natalosan mo no anton talagay problema. No mansalita ka, magmaliw a makatunongan. Ta no masyado kan istrikto, ompan mananap la ingen na rason so anak mo pian agnapanpasnokan no agto ka inunor. “Diad satan la magmaliw ya duaray kabibilay na ananak,” so impasakbay na libron Staying Connected to Your Teenager. “Ibabaga da iray labay a narengel na atateng da, balet ta gagawaen da iray labay da no ag-ira nanenengneng na atateng da.”—Prinsipyod Biblia: Filipos 4:5.
Magmaliw a kalmado. Oniay inkuan na sakey a tinedyer a si Kari: “No agkami makapanpakna, manpasnok si nanay ko ed amin lan ibagak. Onsyodot ak met la, kanian say tongtongan et magmaliw la laingen ya kolkolan.” Imbes a bastabasta man-react, ipaliknam a natatalosan moy liknaan to. Singa bilang, imbes ya ibagan “Pati atan panaburidoan,” nayarin say ibagam et “Natatalosan ko no akin et manaaburido ka.”—Prinsipyod Biblia: Uliran 10:19.
No posible, igiya, agdidiktaan. Say panagnonot na anak mo et singa muscle a kaukolan ya ipasal. Kanian no walay problema to, agmo idedesisyonan, paulyan mon mandesisyon a bukor. Legan kayon mantotongtong, paulyan mon makanonot na sarili ton solusyon. Insan kayari yon pantongtongan so pigaran solusyon, ibagam ya: “Nayarin ontan so gawaen mo. Balet nonot mo nin maong, insan ta lamet mantongtong no antoy apilim tan no akin.”—Prinsipyod Biblia: Hebreos 5:14.
^ par. 7 Sinalatan iray ngaran ed sayan artikulo.


text:
Reunion.com > Theodora Mouzakis - Steven Mullane > Marc Moxon - Derek Moy
Classmates from Marc Moxon to Derek Moy
Marc Moxon Margaret Moxon Marilyn Moxon Mark Moxon Mary Moxon Melinda Moxon Michael Moxon Michelle Moxon Monica Moxon Nancy Moxon Neil Moxon Otis Moxon Patricia Moxon Patrick Moxon Paul Moxon Paula Moxon Rebecca Moxon Rhody Moxon Richard Moxon Robert Moxon Ron Moxon Ronald Moxon Ryan Moxon Sarah Moxon Sharon Moxon Shea Moxon Steve Moxon Susan Moxon Ted Moxon Theodore Moxon Thomas Moxon Timothy Moxon Tom Moxon Tylere Moxon Tylia Moxon William Moxon June Moxon-johnson Amy Moxsom Laurie Moxsom James Moxson Rosanne Moxson Traci Moxson Dustin Moxter Foxy Moxy Roxy Moxy Aaron Moy Ada Moy Adam Moy Addie Moy Adrian Moy Adrienne Moy Agatha Moy Agnes Moy Ah Moy Akilah Moy Al Moy Alan Moy Albert Moy Alex Moy Alexander Moy Alexis Moy Alfred Moy Alice Moy Alicia Moy Alison Moy Alissa Moy Allan Moy Allen Moy Allison Moy Alma Moy Alsice Moy Alvin Moy Alycia Moy Alyson Moy Alyssa Moy Amanda Moy Amber Moy Ami Moy Amy Moy Ana Moy Andrea Moy Andres Moy Andrew Moy Andy Moy Angel Moy Angela Moy Angelena Moy Angelika Moy Angelina Moy Angie Moy Anita Moy Ann Moy Anna Moy Anne Moy Anneliese Moy Annette Moy Annie Moy Anson Moy Anthony Moy Antonio Moy April Moy Arlene Moy Arthur Moy Arthur Gin Moy Asa Moy Ashley Moy Audrey Moy Augustus Moy Austin Moy Baldwin Moy Barbara Moy Barry Moy Beatrice Moy Ben Moy Benjamin Moy Benny Moy Bernard Moy Beth Moy Betsy Moy Betty Moy Beverly Moy Bik Moy Bill Moy Billie Moy Billy Moy Bing Moy Blanch Moy Bo Moy Bob Moy Bobbi Moy Bobby Moy Bonnie Moy Bonny Moy Bor Moy Bow Moy Brad Moy Brady Moy Branden Moy Brandi Moy Brandon Moy Brenda Moy Brendan Moy Brent Moy Brian Moy Brittany Moy Bruce Moy Bryan Moy Bryant Moy Byrne Moy Calvin Moy Candice Moy Candy Moy Carl Moy Carlos Moy Carmen Moy Carol Moy Carol Lynn Moy Carole Moy Caroline Moy Carolyn Moy Carrie Moy Cassandra Moy Catherine Moy Cathleen Moy Cecilia Moy Celia Moy Chack Moy Chak Moy Chan Moy Charene Moy Charlene Moy Charles Moy Charmaine Moy Chau Moy Chaundrae Moy Check Moy Chelsea Moy Chen Moy Cherie Moy Cherry Moy Cheryl Moy Chester Moy Chew Moy Chi Moy Ching Moy Chiu Moy Choi Moy Chow Moy Chris Moy Christian Moy Christiana Moy Christina Moy Christine Moy Christophe Moy Christopher Moy Chu Moy Chuck Moy Chui Moy Chun Moy Chung Moy Cindy Moy Clarence Moy Clarissa Moy Claudia Moy Cleo Moy Clifford Moy Clorinda Moy Cody Moy Colin Moy Colleen Moy Connie Moy Constance Moy Corey Moy Cornelia Moy Cory Moy Courtney Moy Craig Moy Crystal Moy Cui Moy Curt Moy Curtis Moy Cynthia Moy Daisy Moy Dan Moy Dana Moy Daniel Moy Danielle Moy Danno Moy Danny Moy Darlene Moy Darlyna Moy Darrell Moy Darren Moy Darrin Moy Darryl Moy Dave Moy David Moy Davida Moy Dawn Moy Debbie Moy Deborah Moy Debra Moy Deirdre Moy Demond Moy Dena Moy Denise Moy Dennis Moy Dep Moy Derek Moy


text:
Akin et Agkayo Manpapa-Blood Transfusion?
Iisipen na arum
Aliwan tua: Saray Tasi nen Jehova et agmanisia ed tambal tan agmanpapadoktor.
Say tua: Labay mi sankaepektiboan ya panagpatambal parad sarili mi tan pamilya mi. No mansakit kami, oonla kamid doktor ya amta ra no panoy pantambal o pan-opera ya agmangusar na dala. Importantid sikami iray iyaaligwas ed medisina. Diad tua, wala ray paraan na panagtambal ya ag-uusaran na dala ya ginawa na saray doktor parad saray pasyenten Tasi, tan aawaten met la itan na arum ya pasyente. Diad dakel ya bansa, naiwasan la na saray pasyente iray probleman iter na blood transfusion, singa say sakit, komplikasyon, tan no aliway klase na dala ya inusar.
Aliwan tua: Parad saray Tasi nen Jehova, say pananisia so mamaabig ed sakit.
Say tua: Agkami manisia ed faith healing.
Aliwan tua: Magastos so pampatambal ya anggapoy blood transfusion.
Say tua: Mas mamura so pampatambal no ag-usaray blood transfusion. *
Aliwan tua: Dakel ya Tasi, pati ray ugugaw, so ompapatey kada taon lapud ag-ira nampa-blood transfusion.
Say tua: Anggapoy basiyan na satan. Dakel lan doktor so manggagaway komplikado iran operasyon ed puso, pukel, tan organ transplant ya ag-ira manguusar na blood transfusion. * Saray pasyente, pati ray ugugaw, ya agnampa-blood transfusion et kaslakan ya onaabig ed sakit da tan mas maples ni ingey iyabig da nen saramay nampa-blood transfusion. * Anggapo siri basiyan na ibabaga ran ompatey so pasyente no agto awaten so blood transfusion o manbilay no awaten to itan.
Akin et agmanpapa-blood transfusion iray Tasi nen Jehova?
Say rason et lapud sisiaen mi ya base ed Biblia. Parehon nabasad Daan tan Balon Sipan so ganggan ya oniwas ed dala. (Genesis 9:4; Levitico 17:10; Deuteronomio 12:23; Gawa 15:28, 29) Tan parad Dios, say dala so mangirerepresenta ed bilay. (Levitico 17:14) Kanian agkami manpapa-blood transfusion ta uunoren mi so Dios tan sikatoy rerespetoen mi bilang say Angiter na bilay.
Anguman so opinyon da
Parad saray doktor nensaman, say agpanpa-blood transfusion et delikado tan singam ipepeligroy bilay mo, balet anguman itan diad agano ni ran taon. Alimbawa nen 2004, nabasad sakey ya journal na medisina ya “dakel ed saray paraan [na panagpatambal] ya ginawa parad saray pasyenten Tasi nen Jehova et usaren lad arum a pasyente ed arapen iran taon.” * Imbaga na journal ya Heart, Lung and Circulation nen 2010 ya say “‘pan-opera ya ag-usaray blood transfusion’ et nepeg ya aliwa labat a parad [saray Tasi nen Jehova] noagta nepeg ya ontay gawaen ed amin ya operasyon.”
Diad interon mundo, nilibo lan doktor natan so manguusar na nanduruman paraan na panag-opera ya anggapoy blood transfusion. Anggan diad saray onaaligwas ni labat ya bansa et uusaren la iratan tan saratan met la so labay na saray pasyenten aliwan Tasi nen Jehova.
^ par. 8 Nengnengen so Transfusion and Apheresis Science, Volume 33, No. 3, p. 349.
^ par. 10 Nengnengen so The Journal of Thoracic and Cardiovascular Surgery, Volume 134, No. 2, p. 287-288; Texas Heart Institute Journal, Volume 38, No. 5, p. 563; Basics of Blood Management, p. 2; tan Continuing Education in Anaesthesia, Critical Care & Pain, Volume 4, No. 2, p. 39.
^ par. 10 Nengnengen so The Journal of Thoracic and Cardiovascular Surgery, Volume 89, No. 6, p. 918; tan Heart, Lung and Circulation, Volume 19, p. 658.
^ par. 14 Continuing Education in Anaesthesia, Critical Care & Pain, Volume 4, No. 2, pahina 39.


text:
Panon ya Naoorganisa Iray Kongregasyon Yo?
Walay tatawagen min ulop na mamatatken a mangaasikaso ed kada kongregasyon. Manga 20 ya kongregasyon so kaibad sakey a sirkito, tan manga 10 ya sirkito so kaibad sakey a distrito. Saray kongregasyon et regular a bibisitaen na tatawagen min ombiabiahen elder, odino mas kabkabat ya manangasikaso na sirkito tan manangasikaso na distrito.
Saray nibase ed Biblia ya panangiwanwan tan instruksion et manlalapud Mananguley ya Ulop. Saray membro na satan et abayag lan Tasi tan mantratrabaho irad sankamundoan ya opisina na Saray Tasi nen Jehova diad Brooklyn, New York.—Gawa 15:23-29; 1 Timoteo 3:1-7.


text:
Lubao, Pampanga
Ipatalos yo pa ya ed salitan Pangasinan. Sarag yon dagdagan o bawasan. Salamat.
Say Lubao (Kapampangan: Balen ning Rubaw), sakey baley diad Pilipino ed luyag na Pampanga. Onong ed 2000 census, walay population to ya 125,699 ya too diad 23,446 ya pamilya. Kidala an baley daridan ed saray kanen, tobo, esda tan sampaquita kila nia.
Karagayan nina sigud ya pangulo ni Dionysus Macapagal tan presente diad pangulo ni Gloria Macapagal-Arroyo say saray kidalan ya too kila bangon dia.
Listaan na barangay[edit | edit source]
Say Lubao walay 44 ya barangay:
Saray too diad Lubao[edit | edit source]
- Dionysus Macapagal
- Rod Vitug (inianak Abril 25, 1961)


text:
Saray Tasi nen Jehova—Siopa Kami?
Nandurumay poli tan lenguahe mi, balet saksakey so gagala mi. Manunad amin, labay min dayewey Jehova, say Dios ed Biblia tan Amalsa ed amin a bengatla. Gagawaen mi anggaay nayarian min aligey Kristo Jesus tan kagalangan mi natawag ya Kristiano. Balang sakey ed sikami et mangigaganay panaon pian tulongan iray totoo ya naaralan so Biblia tan say Panarian na Dios. Tatasian odino ipapakabat mi si Jehova a Dios tan say Panarian to kanian say ngaran mi et Saray Tasi nen Jehova.
Pasyaren so site mi. Manbasa na Biblia online. Kabaten kami ni tan saray sisiaen mi.


text:
MABETBET YA ITETEPET
Akin et Neutral ed Politika Iray Tasi nen Jehova?
Kasin nayarin panlapuan itan na gulo ed bansa?
ITUTULONG ED KOMUNIDAD
Say Libron Saray Istorya ed Biblia et Wala Lad Eskuelaan
Say libron Saray Istorya ed Biblia, ya im-publish na Saray Tasi nen Jehova et ontutulong ed nilibon ugugaw ya estudyante ed Pilipinas a say salita da et Pangasinan. Panon?
PAMBILAY BASE ED PRINSIPYO NA BIBLIA
Blood Transfusion
—No Anto La Natan so Ibabaga na Saray Doktor
Babalawen na arum iray Tasi nen Jehova lapud ag-ira manpapa-blood transfusion. Antoy ibabaga na pigaran doktor nipaakar ed satan?
ARAL
Saray Aral na Kongregasyon na Saray Tasi nen Jehova
Amtaen no iner kami manaaral tan panon kamin mandadayew.
Antikey ya Impormasyon
—Interon Mundo
239
—Bansa ya wala ray Tasi nen Jehova
7,965,954
—Saray Tasi nen Jehova
9,254,963
—Libren iyaaralan na Biblia
19,241,252
—Inmatendi ed tinaon ya Memoryal na impatey na Kristo
113,823
—Kongregasyon


text:
12 Daniel
Samay anghil a linen so kawes to inkuanto, "Diad satan a panaon ompanengneng imay matalonggaring ya anghil Miguel a mangguaguardiad saray totoom. Insan la ondalan so panaon na ontan lan kairapan ya ag nin balut dinmalan nanlapu lad inletneg da ray bansa. No onsabiy tan a panaon, nilaban ya amin iray totoo na bansa a nisulat so kangaranan dad libro na Dios. Onolid bilay iray mayamay ed saray inaatey la: manliket ed bilay ya andi-anggaan iray arum balet manliknay andi-anggaan a kababaingan iray arum. Onsinag a singa liwaway tawen iray makabat a pangulo. Ontan met, saray ananggoyur ed saray inkatonung et anggad anggan onsinag iran singa saray bitewen.
Inkuantod siak, "Natan, Daniel, ikaput mo la so libro tan timbrian mo ya anggad isabiy anggan na mundo. Legan to ya, amayamay iray mandarak na sagput dan mangamta na kabaliksan na nagagawa."
Insan anengneng koy duaran lalakin manalalagey ed nantopag a pandel na ilog. Say sakey ed sikara tinepet tod anghil a manalalagey ed bandad tulo tan akakawes na linen, "Kapigay itonda na sarayan makapakelaw a nagagawa?"
Samay anghil inyonat tod tawen iray lima to tan nansambad ngaran na Andi-anggaan a Dios. Nadngel kon imbaga to, "Anggad onlabas so taloy taon tan kapaldua. No mansamput lay panagpairap ed saray totooy Dios, agawa la yan amin a bengatla."
Nadngel koy imbaga to, balet ag ko atalusan. Kanyan tinepet ko, "Balet panoy pangangga amin a bengatla?"
Inmebat imay anghil, "Laka la, Daniel, ta nepeg ya iyamut ira yan salita tan ag iran balut ipaamta ya anggad onsabi lay anggaan. Amayamay iray totoon nalinisan. Ag natalusan na saray totoon maoges, balet ituloy day panggagawa ray kaogsan; saray makabat labat so makatalus.
"Manlapud samay panaon ya apatonda so inagew-agew a panagbagat, salantiy manlapud samay panaon na Makapataktakot a Managderal, sanlibo, duan lasus tan samaplon agew so onlabas. Maliket iray totoon mansiansian matoor ya anggad kalabas na sanlibo, talon lasu tan talomplo tan lima ya agew!
"Sika, Daniel, mansiansia kan matoor ya anggad kasamputan. Insan ka ompatey, balet onalagey kan mangawat na tumang mo diad kasamputan na panaon."


text:
DAGUPAN CITY---Umabet ed singa P200,000 ya kandidad na siran galonggong so narel ed dinamita so akumpiska na iray otoridad ed syudad na Dagupan, luyag na Pangasinan.
Akagetar kumon ya awiten ed Malimgas Public Market so 86 ya banyeran na iray sira ya narel ed aliwan kagagawa unpyan ilako dyad nen asabat na iray totoo na City Agricultures Office.
Onung ed say inpan-eksamin na iray fish examiner na Bureau of Fisheries and Aquatic Resources ed saray sira, alamog so internal organs na iray akumpiskang galonggong kanyan tampol iyan inawit ed say opisina danya.
Natan benben la na pupulis so dealer na sira ya akabatan ya si Ether Tigui kaiba so driver tonya ya lapud Ilocos Sur.


text:
DAGUPAN CITY--Matalonggaring ya narel na iray otoridad so dwaran binatilyo ya walay kasong rape ed baley na Rosales, dyad luyag na Pangasinan.
Lapud say pakayari na warrant of arrest ya inpaekseb nen Hon. Judge Teodorico Alfonso Bauzon na RTC Branch 53 agga la akauplos so iray suspek ya sikada di Lebron Queban, 17-anyos tan Jayson Queban, 16-anyos tan residente na Barangay Kapitan Tomas ed abitlan baley.
Natan saray suspek ed wala lad kustodiyay kapulisan ed abitlan baley.
Insan, kasumpalan ya dwaran taon ya inpan-amot ed batas, narel la so sakey ya 24-anyos ya physical therapist ed kason statutory rape ed baley na Bayambang.
Akabatan so suspek ya si Kurt Carino, 24-anyos ya residente na Brgy. Bataquil ed baley na Pozorrubio. Narel iya lapud say pakayari na warrant of arrest ya inpaekseb nen Hon Judge Mia Joy Cawed na RTC Br IV, ed Baguio City.
Natan say suspek et wala lad limay kapulisan ed syudad na Baguio nu iner to ginawa so inpan-rape.


text:
Siopa ray Manggagawa na Linawa nen Jehova Natan?
Saray Tasi nen Jehova et wala lad interon mundo tan nandurumay poli tan kultura da. Antoy rason akin et walay pankakasakey da?
Anto so Linawa na Dios?
Labay na Dios ya say linawa to et naamtaan ed interon mundo. Anto so linawa na Dios, tan siopa ray mangibabangat ed satan?
Anton Klase na Totoo Iray Tasi nen Jehova?
Pigaran Tasi nen Jehova so kabat mo? Talaga kasin kabat mo kami?
Akin ya Tasi nen Jehova so Ngaran Mi?
Amtaen so taloran rason no akin ya Tasi nen Jehova so ngaran mi.
Panon ya Adiskobre Lamet so Katuaan ed Biblia?
Panon tayon nasegurado ya duga so pakatalos tayo ed no anto so ibabangat na Biblia?
Akin ya Angi-Publish Kami na New World Translation?
Akin et nikadkaduma iyan translation na Salita na Dios?
Antoy Naeksperiensyam ed Saray Aral Mi?
Diad pantitipon mi, aaralen mi Biblia tan manpapasesegan kami. Welcome ka diman!
Antoy Maabig ya Epekto na Pililimog Mid Saray Kapara Min Kristiano?
Ibabaga na Biblia ya nepeg a manlilimog iray Kristiano. Amtaen no panon kan minabang ed onian klase na panlilimog.
Anto ray Gagawaen Mi Sano Aral Mi?
Naisip mo ta la no anto ray gagawaen mi sano aral mi? Seguradon naap-apresyam so kualidad na panag-aral na Biblia ya nanengneng mo.
Akin et Desente Panangawes Mi no Miaral Kami?
Importante kasid Dios so panangawes tayo? Amtaen iray prinsipyo ed Biblia ya makatulong ed panangawes tan panag-ayos tayo.
Panoy Sankaabigan ya Pamparaan Parad Saray Aral?
Pian mas minabang ka no onatendi kad aral mi, maabig no manparaan ka.
Anto Ita’y Panagdayew na Pamilya?
Amtaen no panon ya ontulong itan pian lalo kayon onapit ed Dios tan mas onapit ed sakey tan sakey.
Akin ya Onaatendi Kamid Saray Asemblea Mi?
Mamitlo ed sakey taon kami mandaragup pian atendian so taloran espisyal ya okasyon. Panon kan minabang ed sarayan pandaragup?
Panon ya Naoorganisa so Panagpulong Mi?
Aaligen mi so alimbawa nen Jesus ed panagpulong nen wadia ed dalin. Anto iraya?
Anto Ita’y Pioneer?
Pigarad saray Tasi so manguusar na 30 o 50 ya oras odino masulok ni kada bulan diad panagpulong. Antoy amakiwas ed sikara?
Anto ray Eskuelaan Parad Pioneer?
Anto ran panangipasal so inorganisa parad saramay sigpot-panaon ya mangipupulong na Panarian?
Panon ya Manlilingkor Iray Elder ed Kongregasyon?
Saray elder et maespiritual a lalaki ya mangidadaulo ed kongregasyon. Anto ray gagawaen da parad arum?
Antoy Responsabilidad na Saray Ministeryal a Lingkor?
Ontutulong iray ministeryal a lingkor pian mauksoy ya nasumpal iray kimey ed kongregasyon. Amtaen no panon ya minanabang so amin ya onaatendi.
Panon Kamin Tutulongan na Saray Manangasikaso na Sirkito?
Akin ya ombibisitad kongregasyon iray manangasikaso na sirkito? Panon kan minabang ed ibisita ra?
Panon Min Tutulongan Iray Agagi Min Maniirap?
No walay kalamidad, onaaksion kamin tampol pian mangiter na praktikal tan espiritual a tulong. Panon?
Siopa so Matoor tan Makabat ya Aripen?
Impromisa nen Jesus ya sikatoy manuro na aripen ya mangitaryay espiritual a naakan diad dugan panaon. Panon?
Panoy Pankikimey na Mananguley ya Ulop Natan?
Nen inmunan siglo, walay melag a grupo na mamasiken tan saray apostol a nanlingkor bilang mananguley ya ulop odino governing body na Kristianon kongregasyon. Natan ey?
Anto Ita’y Bethel?
Say Bethel et nikadkaduman pasen ya importante gagala to. Amtaen no siopa ray manlilingkor ditan.
Anto ray Gagawaen Diad Branch Office?
Welcome ya man-tour iray bisita diad saray branch office mi. Imbitaan mi kan ombisita!
Panon ya Isusulat tan Ita-translate Iray Literatura Mi?
Mangipa-publish kami literatura ed masulok ya 700 a lenguahe. Akin et ontan lay pansasagpot mi?
Iner so Panlalapuay Pundo Parad Kimey Mid Interon Mundo?
No nipaakar ed pundo, akin ya duma so organisasyon mi ed arum ya relihyon?
Akin ya Mangipapaalagey Kami na Kingdom Hall, tan Panon Min Nagagawaan Itan?
Akin et Kingdom Hall so tawag ed pasen ya pandadayewan mi? Amtaen no panon ya ontutulong ed kongregasyon irayan simplin paalagey.
Panon Itayon Makatulong ed Panmintinay Kingdom Hall?
Say Kingdom Hall ya malinis tan namimintinan maong et mangiter na dayew ed Dios tayo. Anto ray uksoyan pian napansiansian malinis so Kingdom Hall?
Akin ya Mausa-usar so Library na Kingdom Hall?
Labay mo ta’y man-research pian naarumay kakabatan mod Biblia? Lakad library na Kingdom Hall!
Antoy Walad Web Site Mi?
Mas nakabat mo no siopa kami tan no anto ray papanisiaan mi tan naamtaan mo met iray ebat ed saray tepet mo ed Biblia.
Kasin Gawaen Moy Linawa nen Jehova?
Inar-aro ka nen Jehova. Panon mon nipanengneng ed inagew-agew ya bilay mo ya sikatoy labay mon paliketen?


text:
Memoryal na Impatey nen Jesus
Imbitaan mi ka ed pannodnonot mid anibersaryo na impatey nen Jesus. Mananap na asingger a lokasyon ed sikayo.
Imbitado Ka
Diad samay labi antis na ipatey to, binilin nen Jesus iray disipulo to ya nodnonoten day sakripisyon gawaen to. Imbaga tod sikara: “Itultuloy yon gawaen iya bilang pakanodnonotan ed siak.”—Lucas 22:19.
Diad 2014, say anibersaryo na impatey nen Jesus et no Lunes, Abril 14, kaselek na agew. Iimbitaan ka na Saray Tasi nen Jehova, kaibay pamilyam tan kakaarom ya ondengel ed antikey a paliwawa diad satan ya petsa. Naamtaan ed sayan paliwawa no akin ya importantin maong so impatey nen Jesus.
Sayan okasyon ya anggapoy bayar et nagawad lokasyon ya asingger ed sikayo.


text: PTV TELEDYARYO YLOCOS DEP ED DAY, SINELEBRARAN TI CIUDAD A VIGAN-PTV TELEDYARYO YLOCOS DEP ED DAY, SINELEBRARAN TI CIUDAD A VIGAN video watch PTV TELEDYARYO YLOCOS DEP ED DAY, SINELEBRARAN TI CIUDAD A VIGAN listen music PTV TELEDYARYO YLOCOS DEP ED DAY, SINELEBRARAN TI CIUDAD A VIGAN mp3 download PTV TELEDYARYO YLOCOS DEP ED DAY, SINELEBRARAN TI CIUDAD A VIGAN watch video clipPTV TELEDYARYO YLOCOS DEP ED DAY, SINELEBRARAN TI CIUDAD A VIGAN liste PTV TELEDYARYO YLOCOS DEP ED DAY, SINELEBRARAN TI CIUDAD A VIGAN film PTV TELEDYARYO YLOCOS DEP ED DAY, SINELEBRARAN TI CIUDAD A VIGAN video


text:
APENDISE
Anto so Sheol tan Hades?
DIAD orihinal iran lenguahe na Biblia, inusar na satan so Hebreon salitan she’ohl′ tan say kapetekan na satan ed Griego a hai′des ed masulok a 70 danay. Saratan a salita so misiglaotan ed ipapatey. Arum a patalos na Biblia so anukoy ed saratan bilang “lubok,” “impierno,” odino “abot.” Balet, diad maslak iran lenguahe et anggapo iray salitan makapangipabitar ed eksakton kabaliksan na saratan a salitan Hebreo tan Griego. Kanian inusar na New World Translation iray salitan “Sheol” tan “Hades.” Anto ta so talagan kabaliksan na saratan a salita? Imanoen tayo no panon iratan a nausar ed nanduruman teksto ed Biblia.
Oniay inkuan na Eclesiastes 9:10: “Anggapo so gawa, no kanonotan, no pakaamta, no kakabatan, dia ed Sheol, a laen mo.” Kabaliksan kasi na satan a say Sheol et manutukoy ed espisipiko, odino sinansakey, a lubok a pangipoponponan ed inatey ya inad-aro tayo? Andi. Sano tutukoyen na Biblia so espisipikon ponponan, odino lubok, uusaren na satan so arum iran Hebreo tan Griegon salita, aliwan say she’ohl′ tan hai′des. (Genesis 23:7-9; Mateo 28:1) Ontan met, ag-uusaren na Biblia so salitan “Sheol” parad sakey a lubok ya angiponponan ed pigaran indibidual, a singa say lubok na pamilya odino lubok a parad dakel a totoo.
Anto sirin a klase na lugar so tutukoyen na “Sheol”? Ipapabitar na Salitay Dios a say “Sheol,” odino “Hades,” et manutukoy ed bengatlan nagkalalo ni nen say lubok a parad dakel a totoo. Singa bilang, ipapaimano na Isaias 5:14 a say Sheol et ‘balbaleg tan nilukasan to so sangi na satan ya andi-sukat.’ Anggaman inakmon la na Sheol so agnabilang a totoon inaatey, a singa panangibaga, ompatnag a naynay itan a manpipilalek a mangakmon ni na dakel. (Uliran 30:15, 16) Aliwan singa say literal a panagponponan, a walaan lambengat na limitadon bilang na inaatey, say ‘Sheol et agnapesel anggan kapigan.’ (Uliran 27:20) Salanti, say Sheol et agbalot napapano. Anggapoy limitasyon na satan. Say Sheol, odino Hades, so aliwa sirin a literal a pasen a walad sakey a lugar. Imbes, satan so kaslakan a lubok na inaatey a katooan, say piguratibon lugar ya uugipan ed patey na maslak a katooan.
Ontulong ed sikatayo so bangat na Biblia nipaakar ed kikioli pian lalon natalosan so kabaliksan na “Sheol” tan “Hades.” Isisiglaot na Salitay Dios so Sheol tan Hades ed klase na ipapatey a wala so kikioli. * (Job 14:13; Gawa 2:31; Apocalipsis 20:13) Ipapabitar met na Salitay Dios a saramay walad Sheol, odino Hades, so aglabat mangilaktip ed saramay nanlingkor ed si Jehova noagta ontan met ed dakel ya ag-akapanlingkor ed sikato. (Genesis 37:35; Salmo 55:15) Kanian, ibabangat na Biblia a wala so “kioli ed bilay na saray matunong tan agmatunong.”
^ par. 1 Diad pidumaan, saramay inaatey ya agnapaoli so adeskribe a ‘walad Gehenna,’ aliwan walad Sheol, odino Hades. (Mateo 5:30, NW; 10:28, NW; 23:33, NW) Singa say Sheol tan Hades, say Gehenna et aliwan literal a pasen.


text:
DAGUPAN CITY---Inatey so sakey driver legan na asugatan so duara nin arom ed banggaan na van san tricycle ed baley ya Binalonan diad luyag na Pangasinan.
Kinabat so inatey na si Junio Sabian, 34 anyos.
Babaybayen na say biktima so karukeyan na Mc Arthur Highway ed barangay Bugayong, Binalonan nen abunggo iya na say kaabetan ton van.
Posible kunon kinmena so ulo na biktima ed bumper na van ya rason ya inpatey ton nia.
Akagamor met na sugat ed nanduruman parte na laman da so sakey masiken san waloy taon na ogaw ya akalugan met ed tricycle ya parehon inbatik ed ospital.
Onong ed say driber na van na si Santiago Amot, matantan met la kunoy pabatik to ed luganan to san ginetma to nin iwasan so tricycle mangbalet inabet to ni yan sansia.
Ed sayan kaplesan et akakulong la iya san naaarap ed kaso.


text:
Santa Ana, Pampanga
Ipatalos yo pa ya ed salitan Pangasinan. Sarag yon dagdagan o bawasan. Salamat.
Say Santa Ana sakey baley diad Pilipino ed luyag na Pampanga.
Listaan na Barangay[edit | edit source]
Say Santa Ana walay 14 ya barangay.
- San Agustin (Oblation)
- San Bartolome (Yapak)
- San Isidro (Quenabwan)
- San Joaquin (Poblacion)
- (Julie Anne) San Jose
- San Juan (Janina)
- San Nicolas (Sepung Ilug)
- San Pablo (Sandugo)
- San Pedro (Calumpang)
- San Roque (Tuklung)
- Santa Lucia (Calinan)
- Santa Maria (Balen Bayu)
- Santiago (Verzosa)
- Santo Rosario (Pagbatuan)


text:
KAPITULO TRES
Anto so Gagala na Dios ed Dalin?
Anto so gagala na Dios parad katooan?
Panon so impan-angat ed Dios?
Anto so kipapasen na bilay ed dalin diad arapen?
1. Anto so gagala na Dios ed dalin?
TALAGAN makapakelkelaw so gagala na Dios ed dalin. Labay nen Jehova a say dalin et napano na maliket tan mabunigas a totoo. Ibabaga na Biblia a say “Dios angitanem na sakey a tanamanan ed Eden” tan “pinabutay to . . . so saray amin a kiew a makaroyo ed mata tan maong ira a kanen.” Kayarin pinalsa na Dios so inmunan laki tan bii, si Adan tan Eva, inyan To ira ed satan ya alay dakep ya ayaman tan inkuan to ed sikara: “Manbunga kayo, tan ondakel kayo, tan makmakan yo so dalin, tan sikato so patuloken yo.” (Genesis 1:28; 2:8, 9, 15) Kanian gagala na Dios a saray totoo et manilalak, palaknaben da iray ketegan na satan a hardin ya ayaman diad interon dalin, tan komponien da iray ayayep.
2. (a) Panon tayon naseguro a nasumpal so gagala na Dios diad dalin? (b) Anto so ibabaga na Biblia nipaakar ed saray totoo a manbilay ya andi-anggaan?
2 Diad padesir mo, kasin nagawa so gagala nen Jehova a Dios ed totoo, a manbilay ira ed mangaraldalin a paraiso? Oniay inyabawag na Dios: ‘Sinalitak itan, gawaen ko naani.’ (Isaias 46:9-11; 55:11) On, say gagala na Dios et seguradon gawaen to! Inkuan to a “pinalsa to [so dalin] ya aliwa a kibalatar” odino naderal noagta “tinibukel to ta pian sikato so panayaman.” (Isaias 45:18) Anton klase na totoo so labay na Dios a panayamen diad dalin? Tan kaunongan kabayag so labay ton pambilay da dia? Oniay ebat na Biblia: “Say matunong tawiren to so dalin tan manayam diman lawas.”
3. Antoran makapaermen a kipapasen so nagagawa natan diad dalin, tan antoran tepet so pawalaen na saya?
3 Tua, satan so agni agawa. Saray totoo natan so mansasakit tan ompapatey; manlalaban tan manpapateyan ni ingen ira. Walay makapuy ya agawa. Balet, segurado ya aliwan gagala na Dios a say dalin so magmaliw a singa ed nanenengneng tayo natan! Anto ta so agawa? Akin ya ag-asumpal so gagala na Dios nensaman? Anggapo so libro na awaran ya insulat na too a makapangibaga ed sikatayo lapud ginmapo so gulo diad tawen.
SAY NANLAPUAN NA SAKEY A KABUSOL
4, 5. (a) Siopa so peteg ya akitongtong ed si Eva panamegley na sakey ya uleg? (b) Panon a say datin makalakal tan matuan too so nayarin magmaliw a matakew?
4 Isasalaysay na unonan libro na Biblia so nipaakar ed sakey a sinmumpa ed Dios a pinmatnag diad hardin na Eden. Sikato so adeskribe bilang “say uleg,” balet sikatoy aliwan sakey lambengat ya ayep. Say unor a libro na Biblia so mangipapabidbir ed sikato bilang say “manngaran na Diablo tan . . . Satanas, a sikato so mantila ed lapag na sankamundoan.” Sikato so tinawag met a “say daan ya uleg.” (Genesis 3:1; Apocalipsis 12:9) Sayan makapanyarin anghel, odino agnanengneng ya espiritun pinalsa, so angusar na uleg pian mitongtong ed si Eva, a singa ed marunong a too a kunkunwarin pansalitaen to so monyika panamegley na mismon boses to. Maseguron naimatonan na satan ya espiritun persona so impangiparaan na Dios ed dalin parad katooan.
5 Balet, lapud ayadyari so amin a pinalsa nen Jehova, siopa so nanggawa ed sayan “Diablo,” sayan “Satanas”? Say simplin ebat et, sakey ed saray makapanyarin espiritun anak na Dios et pinagmaliw toy inkasikato a Diablo. Panon iyan nagmaliw a posible? Bueno, natan et say too a datin makalakal tan matua so nayarin magmaliw a matakew. Panon itan a nagawa? Nayarin abuloyan na satan a too a nabayuboan ed puso to so makapuy a pilalek. No pinonot to itan, satan a makapuy a pilalek so magmaliw a mabisbiskeg. Insan no nawalaay pankanawnawa, nayarin sikato so onkiwas unong ed satan a mauges a pilalek a naynay ton pinonot.
6. Panon a nagmaliw a Satanas a Diablo so sakey a makapanyari ya espiritun anak na Dios?
6 Ontan so agawa ed si Satanas a Diablo. Mapatnag a nadngel to so imbaga na Dios ed si Adan tan Eva a manilalak ira tan makmakan da so dalin. (Genesis 1:27, 28) ‘Agayla, amin na sarayan totoo so nayarin mandayew ed siak imbes a diad Dios!’ so mapatnag ya inisip nen Satanas. Kanian abayuboan ed puso to so mauges a pilalek. Diad saginonor, sikato so kinmiwas diad impamalikdo to ed si Eva tan diad impangibaga to na saray katilaan nipaakar ed Dios. (Genesis 3:1-5) Sikato sirin so nagmaliw a “Diablo,” a mankabaliksan na “Managpauges.” Ontan met, sikato so nagmaliw a “Satanas,” a mankabaliksan na “Sumusumpa.”
7. (a) Akin ya inatey si Adan tan Eva? (b) Akin ya ontatakken tan ompapatey so amin ya ilalak nen Adan?
7 Diad impangikana to na saray katilaan tan kasiliban, apalikdo nen Satanas a Diablo si Adan tan Eva ya ag-ontulok ed Dios. (Genesis 2:17; 3:6) Bilang resulta, sikara so inatey ed saginonor, unong ya imbaga na Dios a nagawa ed sikara no ag-ira ontulok. (Genesis 3:17-19) Lapud si Adan et nagmaliw ya ag-ayadyari sanen sikatoy nankasalanan, amin ya ilalak to so akatawir ed sikato na kasalanan. (Roma 5:12) Satan a situasyon so nayarin iyilustra ed sakey a liyanera ya uusaren ed panagluto na tinapay. No walay kumpil na liyanera, anto so nagawa ed kada tinapay ya iluto ed satan? Diad kada tinapay et ombitar so kumpil, odino ag-inkayadyari. Mipadpara, kada too so akatawir na “kumpil” na ag-inkayadyari a nanlapud si Adan. Satan so rason no akin ya ontatakken tan ompapatey so amin a totoo.
8, 9. (a) Anton angat so mapatnag a ginawa nen Satanas? (b) Akin a saratan a nanrebelde et agtampol dineral na Dios?
8 Sanen naayat nen Satanas si Adan tan Eva a mankasalanan ed Dios, sikato so talagan angidaulo na rebelyon. Aangaten to so paraan na pananguley nen Jehova. Singa oniay ibabaga nen Satanas: ‘Say Dios et mauges a manuley. Sikato so mantitila tan isisiblet to iray maong a bengatla ed saray uuleyan to. Agnakaukolan na totoo so pauleyan ni ed Dios. Sarag dan desisyonan a bukor no anto so maong tan mauges. Tan magmaong so kipapasen da no wala ra’d silong na pananguley ko.’ Panon ya arapen na Dios so ontan a makapainsulton akusasyon? Iisipen na arum a nepeg komon a deralen la na Dios iratan a rebelde. Balet kasin naebatan na satan so angat nen Satanas? Napaneknekan kasi na satan a maptek so paraan na pananguley na Dios?
9 Say ayadyarin inkahustisya nen Jehova so agmangiyabuloy ed sikato a maneral a tampol ed saray rebelde. Denesidi to a kinaukolan so panaon pian naebatan so angat nen Satanas diad makapnek a paraan tan napaneknekan a matila so Diablo. Kanian inabuloyan na Dios ya uleyan na totoo so inkasikaran dili diad pigaran panaon ed silong na impluensya nen Satanas. Aralen ed Kapitulo 11 na sayan libro so rason no akin ya inabuloyan itan nen Jehova tan no akin ya inabuloyan to ni so ilabas na andukey a panaon sakbay ton resolbien iratan ya isyu. Balet, maabig no nodnonoten tayo iya: Duga kasi so impanisia di Adan tan Eva ed si Satanas, anta anggapon balot so ginawa ton maabig ed sikara? Kasin duga so impanisia ra a si Jehova, ya angiter ed sikara na amin a bengatla, et sakey a maruksan managtila? No sika iman, anto kasi so ginawam?
10. Panon kan ondapag ed si Jehova pian naebatan so angat nen Satanas?
10 Maabig a nodnonoten iratan a tepet lapud balang sakey ed sikatayo so nipapaarap met ed saratan ya isyu natan. On, walaan ka na pankanawnawa ya ondapag ed si Jehova pian naebatan so angat nen Satanas. Nayarian mon awaten si Jehova bilang Manuley mo tan makatulong ka pian napaneknekan a matila si Satanas. (Salmo 73:28; Uliran 27:11) Makapaermen, dagdaiset labat ed limog na binilyon a totoo ed sayan mundo so nanggawa na ontan a desisyon. Saya so amawala na importantin tepet, Kasin peteg ya ibabangat na Biblia ya uuleyan nen Satanas iyan mundo?
SIOPA SO MANUULEY ED SAYAN MUNDO?
11, 12. (a) Panon a niparungtal ed impanukso ed si Jesus a si Satanas so manuley na sayan mundo? (b) Anto ni so mamaneknek a si Satanas so manuley na sayan mundo?
11 Agbalot nanduaruwaan nen Jesus a si Satanas so manuuley ed sayan mundo. Diad mamilagron paraan, impanengneng nen Satanas ed si Jesus so “amin a panarian na mundo, tan say dayew da.” Insan oniay insipan nen Satanas ed si Jesus: “Amin da ra nia iter ko ra naani ed sika, no ondakmomo ka tan igalang mo ak.” (Mateo 4:8, 9; Lucas 4:5, 6) Isipen pa itan. Kasin nibaga a sakey a tukso ed si Jesus so iyoopresi nen Satanas no aliwan sikato so manuley na saratan a panarian? Ag-imburi nen Jesus ya amin na sarayan minumundon gobierno et kien nen Satanas. Seguradon kinontra la komon itan nen Jesus no aliwan si Satanas so mangokontrol ed saratan a gobierno.
12 Siempre, si Jehova et makapanyarin-amin a Dios, say Manamalsa na makapakelkelaw ya uniberso. (Apocalipsis 4:11) Ingen, anggapo so nabasa ed Biblia a si Jehova a Dios odino si Jesu-Kristo so manuuley ed sayan mundo. Diad tua, espesipikon tinukoy nen Jesus si Satanas bilang say manuley odino “prinsipe na sayan mundo.” (Juan 12:31; 14:30; 16:11) Tutukoyen ni ingen na Biblia a si Satanas a Diablo et “dios na sayan panaon.” (2 Corinto 4:3, 4) Nipaakar ed sayan sumusumpa, odino Satanas, oniay insulat nen Kristianon apostol Juan: “Say sankamundoan mandukdukol ed kaugsan.”
NO PANON A NAPAGIT SO MUNDO NEN SATANAS
13. Akin a nakaukolan so sakey a balon mundo?
13 Diad kada ilabas na taon, say mundo so lalon magmamaliw a mapeligro. Napno itan na saray manlalaban ya armada, agmatuan politiko, mansimpisimpitan iran relihyoson lider, tan mauge-uges iran kriminal. Agla napasimbalo so interon mundo. Ipaparungtal na Biblia ya asingger la so panaon sano ekalen na Dios so mauge-uges a mundo legan na pibakal to diad Armagedon. Sayan mundo so nasalatan na matunong a balon mundo.
14. Siopa so pinili na Dios a magmaliw a Manuley ed Panarian To, tan panon itan a nipasakbay?
14 Pinili nen Jehova a Dios si Jesu-Kristo a magmaliw a Manuley ed mangatatawen a Panarian, odino gobierno To. Onia lay impasakbay na Biblia nensaman ni: “Dia ed sikatayo nianak so sakey ya ugaw, dia ed sikatayo sakey ya ugaw a laki so niiter; et say uley wala naani ed tapew na abala to; et say ngaran to natawag naani a . . . Prinsipe na Kareenan. Ed ibaleg na panag-uley to tan kareenan anggapo naani anggaan.” (Isaias 9:6, 7) Nipaakar ed sayan gobierno, imbangat nen Jesus iray patumbok a mangipikasi: “Onsabi komon so panarian mo. Nagawa komon so linawam, unong ed tawen, ontan met ed dalin.” (Mateo 6:10) Naamtaan tayo ni ed ontumbok iran parte na sayan libro a magano lan ekalen na Panarian na Dios so amin a gobierno na sayan mundo, tan satan so onsalat ed saratan ya amin. (Daniel 2:44) Insan diad panamegley na Panarian na Dios et onggapo la so mangaraldalin a paraiso.
ASINGGER LA SO BALON MUNDO!
15. Anto so ‘balon dalin’?
15 Ipapaseguro ed sikatayo na Biblia: “Unong ed sipan [na Dios] alagden tayo so saray tawen a balo tan dalin a balo, a sikara so panayaman na katunongan.” (2 Pedro 3:13; Isaias 65:17) No maminsan, sano tutukoyen na Biblia so “dalin,” say kabaliksan na satan et saray totoo a manbibilay diad dalin. (Genesis 11:1) Kanian say matunong a ‘balon dalin’ et sakey a sosyedad na totoo ya aabobonan na Dios.
16. Anto so mabmablin regalo na Dios ed saramay aabobonan to, tan anto so nepeg tayon gawaen pian nagamoran tayo itan?
16 Insipan nen Jesus a diad onsabin balon mundo, saramay inabobonan na Dios so makaawat ed regalo ya “andi-anggaan a bilay.” (Marcos 10:30) Ipangasin ibukay mo so Bibliam diad Juan 3:16 tan 17:3, tan basaen so imbaga nen Jesus a nepeg tayon gawaen pian nagamoran so andi-anggaan a bilay. Natan imanoen tayo pa diad Biblia iray bendisyon a panggayagaan na saramay kualipikado parad satan ya alay abig a regalo na Dios diad onsabin mangaraldalin a Paraiso.
17, 18. Panon tayon naseguro a niwala so kareenan tan kaligenan ed inerman a pasen diad dalin?
17 Naandi la so pirmin kaugsan, guerra, krimen, tan karawalan. “Say bagel onandi . . . Ingen ta saray mauyamo tawiren da naani dalin.” (Salmo 37:10, 11) Niwala so kareenan lapud ‘patundaen la na Dios so bakabakal angga ed sampot na dalin.’ (Salmo 46:9; Isaias 2:4) Insan “say matunong manaligwas, tan say inkadaakan na kareenan, angga ed kaandi na bulan”
18 Saray mandadayew ed si Jehova so manayam ed kaligenan. Sanen say Dios so inunor na saray Israelita ed panaon na Biblia, nanayam ira ed kaligenan. (Levitico 25:18, 19) Agaylan abig a naeksperiensya so ontan met a kaligenan diad Paraiso.
19. Akin a makaseguro itayo a dakel so naakan diad balon mundo na Dios?
19 Agla onkulang so naakan. “Wala so daakan ya ilik ed tapew na dalin ed tapew na toktok na saray palandey,” so inkanta na salmista. (Salmo 72:16) Bendisyonan nen Jehova a Dios iray matunong a totoo to, tan ‘iter na dalin so bunga to.’
20. Akin a makapanseguro itayo a say interon dalin so magmaliw a paraiso?
20 Say interon dalin so magmaliw a paraiso. Ipaalagey iray mararakep ya abung tan gawaen iray hardin diad dalin a datin dineral na saray makasalanan a totoo. (Isaias 65:21-24; Apocalipsis 11:18) Diad ilabas na panaon, saray parte na dalin ya aparakep la so onnatnat anggad interon globo insan magmaliw lan alay santing tan mabunabuna a singa say hardin na Eden. Tan say Dios so lawas ‘mangibuskag ed lima to, tan peneken to so saray pilalek na amin a bengatlan mabilay.’
21. Anto so mangipatnag a niwala so deen ed baetan na totoo tan ayayep?
21 Niwala so deen ed baetan na totoo tan ayayep. Saray atap tan maamon ayayep so saniiban mankabkab. Anggan say melag ya ugaw so ag-ontakot ed ayayep a mapeligro natan.
22. Anto so nagawa ed sakisakit?
22 Naandi la so sakisakit. Bilang Manuley ed mangatatawen a Panarian na Dios, si Jesus so mamaabig ed malaklaknab a paraan nen say ginawa to nensaman sanen wadiad dalin. (Mateo 9:35; Marcos 1:40-42; Juan 5:5-9) Insan “say manaayam agto naani ikuan, Mabeblay ak.”
23. Akin a makapaliket ed sikatayo so kikioli?
23 Ombilay iray inaatey ya inad-aro tan nawalaan ira na ilalon agla ompatey. Ombilay so amin na saramay naugip ed patey a walad pakanodnonotan na Dios. Diad tua, “wala naani kioli ed bilay na saray matunong tan agmatunong.”
24. Anto so liknaan yo nipaakar ed pambilay ed Paraiso diad dalin?
24 Agaylan abig ya arapen so manatalaran ed saramay mandesidin manaral nipaakar ed Matalonggaring a Manamalsa, si Jehova a Dios, tan manlingkor ed sikato! Samay onsabin Paraiso ed dalin so tinukoy nen Jesus sanen insipan to itan ed managgaway-mauges a walad dikingan to: “Wala ka ed siak dia ed Paraiso.” (Lucas 23:43) Importante a manaral itayo ni nipaakar ed si Jesu-Kristo, a diad panamegley to et nagmaliw a posible so amin na saratan a bendisyon.


text:
APENDISE
“Kamarerwa” tan “Espiritu”—Anto so Talagan Kabaliksan na Saratan a Termino?
SANO narengel mo iray terminon “kamarerwa” tan “espiritu,” anto so nanonotan mo? Panisiaan na dakel a say kabaliksan na saratan et sakey ya agnanengneng tan ag-ompatey a bengatla a walad dalem tayo. Iisipen da a diad ipatey et satan ya agnanengneng a kabiangan na too so ontaynan ed laman tan mantultuloy nin manbilay. Lapud papanisiaan la itan na karaklan, dakel so nabigla no naamtaan da ya ag-itan manaya ibabangat na Biblia. Anto sirin so kamarerwa, tan anto so espiritu unong ed Salitay Dios?
SAY IMPANGUSAR NA BIBLIA ED SALITAN “KAMARERWA”
Unona, isipen pa so kamarerwa. Nayarin nanonotan mo a say Biblia so orihinal tan manunan nisulat ed Hebreo tan Griego. Sanen insulat so nipaakar ed kamarerwa, inusar na saray managsulat na Biblia so Hebreon salita a ne′phesh odino say Griegon salita a psy·khe′. Sayan duaran salita so pinmatnag ed masulok a 800 a danay diad Kasulatan, tan say New World Translation so apasakey ya angipatalos ed saratan bilang “kamarerwa.” Sano usisaen mo so inkausar na “kamarerwa” odino “kakamarerwa” diad Biblia, ompatnag a satan a salita et manunan manutukoy ed (1) totoo, (2) ayayep, odino (3) say bilay a walad too odino ayep. Aralen tayo so pigaran teksto a mangipaparungtal ed saratan a taloran nanduruman talos.
Totoo. “Diad panaon nen Noe . . . walay pigpigaran totoo, salanti, waloran kamarerwa, ya akaliktar ed danum.” (1 Pedro 3:20, NW) Dia et say salitan “kamarerwa” so malinew a manutukoy ed totoo
Ayayep. Diad salaysay na Biblia nipaakar ed panamalsa, oniay nabasa tayo: “Inkuan na Dios, Saray danudanum mamapaway ira komon na saray pinalsa [“mabilay a kakamarerwa,” NW] a walaan na bilay a langoylangoy, tan manomanok ya atap a mantektekyab ed tagey na dalin dia ed akalukas a firmamento na tawen. Et inkuan na Dios, Say dalin mamapaway na saray pinalsa [“mabilay a kakamarerwa,” NW] ya unong ed nengneng da, saray ayayep ya amo, tan saray korongkorong a bengabengatla, tan saray ayayep ya atap na dalin unong ed nengneng da et ontan so agawa.” (Genesis 1:20, 24) Diad sayan teksto, say sira, maamon ayayep, tan maatap ya ayayep so tutukoyen ya amin ed parehon salita
Bilay na sakey a too. No maminsan say salitan “kamarerwa” so mankabaliksan na bilay na sakey a too. Oniay imbaga nen Jehova ed si Moises: “Amin a too a manaanap ed kamarerwam so inatey la.” (Exodo 4:19, NW) Anto so aanapen na saray kabusol nen Moises? Getma ran alaen so bilay nen Moises. Diad akadkauna, sanen iyaanak nen Raquel so ilalak ton si Benjamin, ‘say linawa [“kamarerwa,” NW] to so nanauyos (ta sikato so ompapatey).’ (Genesis 35:16-19) Diad saman a bekta, naandi ed si Raquel so bilay to. Nodnonoten met iray salita nen Jesus: “Siak so maong a pastol; say maong a pastol italaga to so bilay [“kamarerwa,” NW] to nipaakar ed saray karnero.” (Juan 10:11) Inter nen Jesus so kamarerwa, odino bilay to, nisesengeg ed katooan. Diad sarayan teksto na Biblia, say salitan “kamarerwa” so malinew a manutukoy ed bilay na sakey a too. Naromog mo so dakel nin alimbawa ed sayan talos na “kamarerwa” diad 1 Arari 17:17-23; Mateo 10:39, NW; Juan 15:13, NW; tan Gawa 20:10, NW.
Diad lalon panaral mo ed Salitay Dios, naamtaan mo ya inerman diad Biblia et ag-inusar iray salitan “imortal” odino “andi-anggaan” pian deskribien so salitan “kamarerwa.” Imbes, ibabaga na Kasulatan a say kamarerwa et ompatey. (Ezequiel 18:4, 20) Kanian, tinukoy na Biblia so sakey ya inatey bilang “inatey a kamarerwa.”
ATALOSAN NO ANTO SO “ESPIRITU”
Aralen tayo natan so impangusar na Biblia ed terminon “espiritu.” Iisipen na arum a totoo a say “espiritu” et sananey lambengat a salita parad “kamarerwa.” Balet, aliwan ontan so kipapasen. Ipapabitar na Biblia a say “espiritu” tan “kamarerwa” so manutukoy ed duaran nandumaan a bengatla. Panon iran mandumaan?
Inusar na saray managsulat na Biblia so Hebreon salita a ru′ach odino say Griegon salita a pneu′ma sanen insulat da so nipaakar ed “espiritu.” Say Kasulatan a mismo so mangipapabitar ed kabaliksan na saratan a salita. Singa bilang, oniay ibabaga na Salmo 104:29: “Ekalen mo [Jehova] so panlinlinawa [odino espiritu, ru′ach] ra, et ompatey ira, tan ompawil ira ed sapok da.” Inkuan met na Santiago 2:26 a “say laman ya asian [ed] espiritu [ pneu′ma] et inatey.” Diad sarayan bersikulo sirin et tutukoyen na “espiritu” imay mamapabilay ed laman. No anggapo so espiritu, inatey so laman. Kanian, diad Biblia et say salitan ru′ach so aglambengat nipatalos ya “espiritu” noagta nipatalos met a “puersa,” odino puersa na bilay. Alimbawa, nipaakar ed Delap ed panaon nen Noe, oniay inkuan na Dios: “Mangiyakar ak na sakey a delap na saray danudanum ed dalin, a mangaygay na amin a laman, a kawalaan na panlinlinawaan [ru′ach] na bilay ed silong na tawen.” (Genesis 6:17; 7:15, 22) Say “espiritu” sirin so manutukoy ed agnanengneng a puersa (say kidyam na bilay) a mamapakurang ed amin a mabilay a pinalsa.
Aliwan pareho so kamarerwa tan espiritu. Say laman so mankaukolan na espiritu a singa met say radyo so mankaukolan na koryenti pian ontanol. Pian mas onlinew itan, isipen pa so melag a radyo. Sano nabateryaan itan insan patanolen, say koryenti a nikarga ed saray baterya so mamabilay ed radyo, a singa panangibaga. Balet, no anggapo iray baterya, inatey so radyo. Ontan met ed arum a klase na radyo sano bagoten ed saksakan na koryenti. Mipadpara, say espiritu et puersa a mamabilay ed laman tayo. Tan, singa say koryenti, say espiritu et andian na liknaan tan isip. Sakey lambengat itan a puersa. Balet no anggapo itan ya espiritu, odino puersa na bilay, saray laman tayo so ‘ompatey, tan ompawil ed sapok,’ unong ya inkuan na salmista.
Nipaakar ed ipatey na too, oniay inkuan na Eclesiastes 12:7: “Say dabok [na laman to] ompawil ed dalin a singa sikato nensaman, tan say espiritu ompawil ed Dios ya angiter ed sikato.” Sano say espiritu, odino puersa na bilay, so naandi ed laman, say laman et ompatey tan ompawil ed nanlapuan to
Agaylan makapaligliwan naamtaan a satan so eksakton gawaen na Dios ed amin na saramay manpapainawa la ed “pakanodnonotan a lubok”! (Juan 5:28, 29, NW) Diad panaon na kioli, manggawa si Jehova na sakey a balon laman parad sakey a toon naugip ed patey tan bilayen to itan diad pangiyan toy espiritu, odino puersa na bilay, ed satan. Agaylan makapaliket itan a panaon!
No labay mo so makaaral ni nipaakar ed saray salitan “kamarerwa” tan “espiritu” ya inusar ed Biblia, naromog mo so makanan impormasyon ed brosyur ya Anto so Nagawa ed Sikatayo Sano Ompatey Itayo? tan ed pahina 375-84 na libron Reasoning From the Scriptures, a namparan impalapag na saray Tasi nen Jehova.


text:
Binmaley, Pangasinan
Say Binmaley sakey ya 1st class ya baley ed luyag na Pangasinan, Filipinas. Onong ed 2000 census, walay populasyon to ya 72,625 ya too diad 13,415 ya pamilya.
Say Binmaley ed naalmo ed gilig ya sentral ya baybay ya Pangasinan akaarap ed Gulpo ya Lingayen, pigley ya baley ya Lingayen san Dagupan. Nen Enero 8-9, 1945, ginamet ya pwersan'y U.S. nen Heneral Douglas Mac Arthur so baybay ya Binmaley, isan nginangaran ton "yellow beach" , asingger ed dayat ya Lingayen, Dagupan, san San Fabian, pinandaong da piyan palayaen so Luzon ed limay hapon nen Pan
Ayan Baley et kabat lapo ed say panpapabaleg day bangus, lapo ed say karakel ya pokok. Balet diyad diretsion situation ed dimadalan ya taon lapo ed saray "mine tailing" ya nanlapo ed ilog ya Agno (lapo ed pan mimina dya kaabay ya probinsya'y Benguet), san diyad sobran pangamit ya artipisial ya kakanen ya sira, say industria ya bangus et dimalan ed irap lap ed pimapatey iray sira(fishkill), dimaiset so balibalin pokok, san makapo'y ya panagkemel. Say Impaway to, karakelan yan pokok et ginawa da lan pancomercial san panresidensial ya dalin. Lapod sayan inkagawa, ongagapo lan impatey so niduduman industria'y pokok ed Binmaley. Saray natan ya kundang ya Gobyerno et aliwan epektibo lapo ed baleg ya belat ya nanlapo ed arom ya commercial ya interes, agani kapila'y arom ya managgawa'y kakanen ya sira.
Say centro'y Binmaley et walay simbaan ya Baroque ya nakalagey la ninlapo ni nen 17th century. Simikat ed buon Pilipinas lapo ed makarep ya panaaral san saray parangal ya naala'y studyante (san saray niduduman group'y cadete) lapo Binmaley Catholic High School, lalo la nen pinanmunuan ya German ya pari ya si Fr. Leo Behneke, nen 60's 70's. Say ngaran ya Binmaley labay ton ibaga "say pasen ya nanmalew ya baley" o "nanlapod baley" diyad dialecto'y Pangasinan.
Binmaley, sikat san nakakabatan dyad Pista'y Panag-sigay"(Sigay Festival). Say salitan Sigay ed Pangasinan labay ton ibaga "man-ani". Si Mayor Lorenzo "Enzo" Cerezo so nangapo san angipaalagey ya "Pista'y Panag-sigay"(Sigay Festival).
Listaan na Barangay[edit | edit source]
Say Binmaley walay 33 ya barangay.
Kayarian ya populasyon[edit | edit source]
Saray Litrato[edit | edit source]
-
-
-
Binmaley Presidencia[1]
-
-
-
Saray Gawing ed Labas[edit | edit source]
- ↑ Bitlaen so error Invalid
tag; no text was provided for refs named
NSO10; $2
- ↑ "Province of Pangasinan". Municipality Population Data. LWUA Research Division. http://122.54.214.222/population/MunPop.asp?prov=PAN&province=Pangasinan. Nakuha noong 3 September 2013.


text:
Saksi nen Jehova—Sifa Kami?
Edafo kami shi eshahel la nan-erinafil la poli tan pan-esel nem nansaksahey kami ni sahey ya pangkep. Kangronaan ni emin, piyan min ishayaw si Jehova, sota Apo Shiyos jen ikowan ni Bibliya tan Emalsowa ni emin na banag. Mi ka-ekalkalikatin onoran si Jesucristo tan meshadsahan kamin metagwal la Kristiyano. Kanayon kamin mengosal ni eshom ma timpo min entolong so ni toon man-ashal maypangkep ni Bibliya tan sota Toray nen Apo Shiyos. Etagwal kamin Saksi nen Jehova ta mi ha ikasaba ono ikowan e maypangkep so nen Jehova tan ni Toray to.
Bisitam e site mi. Basam e Bibliya online. Ashal mo pay e maypangkep son si-kami tan mi kapatpati-a.


text:
Igalang Iray Maedad La
‘Pagalangan moy masiken.’—LEV. 19:32.
1. Antoy makapaermen ya kipapasen na totoo?
AGLABAY nen Jehova ya manirap so too, onkapuy, insan ontatken. Say talagan gagala to et manbilay iran maliket tan maksil so laman da diad Paraiso. Balet natan, “amin a pinalsa et saniiban oneey-ey tan nasasakitan.” (Roma 8:22) Anto kasi nalilikna na Dios diad pakakanengneng tod makaderal ya epekto na kasalanan? Makapaermen ta dakel ya maedad la so napapaulyanan no kapigan mas kaukolan day panangasikaso.—Sal. 39:5; 2 Tim. 3:3.
2. Akin ya baleg so respeto na saray Kristiano ed saray maedad?
2 Pabpablien na saray lingkor nen Jehova iray maedad la ed kongregasyon. Nagugunggonaan tayod karunongan da tan napapaseseg tayod pananisia ra. Nayarin kapamilya tayo so sakey odino pigarad sarayan maedad la. Balet anggano agtayo ra pikanayonan, interesado tayo nin siansia ed pankaabigan da. (Gal. 6:10; 1 Ped. 1:22) Maabig sirin no aralen tayo so panmoria nen Jehova ed saray maedad. Aralen tayo met so responsabilidad na saray membro na pamilya tan kongregasyon ed saray inad-aro tayon maedad la.
‘AGMO AK IPUPULISAY’
3, 4. (a) Antoy kinerew na samay angisulat ed Salmo 71 ed si Jehova? (b) Antoy sarag ya ipikasi na saray maedad la ed kongregasyon?
3 ‘Agmo ak ipupulisay no panaon lay inkamasiken ko; agmo ak ikakaindan no say biskeg ko et onkulang la,’ so pinuyanan ya pikakasi na samay angisulat ed Salmo 71:9. Posible ya sayan salmo et katuloyan na Salmo 70, ya unong ed superskripsyon et “Salmo nen David.” Kanian posiblin si David so angibalikas ed samay nabasad Salmo 71:9. Sikatoy nanlingkor ed Dios manlapud inkaugaw anggad intatken to, tan inusar nen Jehova ya manggawa na saray makapakelaw a bengatla. (1 Sam. 17:33-37, 50; 1 Ara. 2:1-3, 10) Anggaman ontan, alikna nen David ya kaukolan to nin siansiay tulong nen Jehova.—Basaen so Salmo 71:17, 18.
4 Dakel natan so singa si David. Anggano matatken tan nanairapan la ra, tuloytuloy ni ran manlilingkor ed Dios ed anggaay nayarian da. (Ecl. 12:1-7) Agla sarag na dakel ed sikara iramay datin gagawaen da, anggan diad ministeryo. Balet sarag da met ya ipikasi ya naliketan nin siansia si Jehova ed sikara tan asikasoen to ra. Makaseguro iran ebatan na Dios iray pikakasi ra. Ta diad tua, say ontan ya pikakasi et miparad saramay balikas nen David ya pinuyanan nen Jehova.
5. Antoy panmoria nen Jehova ed saray matoor ya maedad la?
5 Malinlinew ed Kasulatan ya papablien a maong nen Jehova iray matoor ya maedad la tan iilaloan ton igalang ira na arum a lingkor to. (Sal. 22:24-26; Uli. 16:31; 20:29) ‘Onalagey kad arapan na ubanan ya ulo, tan pagalangan moy masiken, tan nepeg mon takotan so Dios mo. Siak si Jehova,’ so kuan na Levitico 19:32. Nen nisulat iratan ya salita, say pangigalang ed saray maedad ed kongregasyon et seryoson responsabilidad, tan ontan nin siansia anggad natan. Balet panon ya naasikasoy pankaukolan da? Siopay makanresponsabilidad ed satan?
SAY RESPONSABILIDAD NA PAMILYA
6. Anton alimbawa so impanengneng nen Jesus ed pangasikasod ateng?
6 Ibabagad sikatayo na Salitay Dios: ‘Igalang moy amam tan inam.’ (Exo. 20:12; Efe. 6:2) Indanet nen Jesus so kaimportantian na satan a ganggan nen kinondena to ray Fariseo tan eskriba ya agmalabay ya mangitaryad pankaukolan na atateng da. (Mar. 7:5, 10-13) Impanengneng a mismo nen Jesus so maabig ya alimbawa. Singa bilang, nen manpapanabos lad panamairapan a kiew, impia tod inad-aro ton disipulo ya si Juan so pangasikasod ina to, ya diad saman et balo la.—Juan 19:26, 27.
7. (a) Anton prinsipyo so insulat nen apostol Pablo ed pangitaryad pankaukolan na atateng? (b) Antoy konteksto na satan ya imbaga nen Pablo?
7 Diad impuyan a sulat nen apostol Pablo, imbaga ton nepeg ya taryaan na saray Kristiano so pamilya da. (Basaen so 1 Timoteo 5:4, 8, 16.) Ikonsidera pay konteksto na sulat nen Pablo ed si Timoteo. Imbaga nen Pablo no siopa ray makanepegan tan agmakanepegan ya mangawat na materyal a tulong manlapud kongregasyon. Impalinew to ya saray Kristianon anak, apo, tan arum nin kanayon na maedad lan balo so nepeg ya manunan mangitarya na pankaukolan da. Diad ontan et agnapabelatan so kongregasyon. Ontan met natan, say sakey ya paraan ya nipanengneng tayoy “maridios a debosyon” et diad pangitarya tayoy materyal parad saray kanayon tayon mankaukolan.
8. Akin et makabat ya ag-angiter so Biblia na espisipikon solusyon no panon ya asikasoen iray maedad lan atateng?
8 Obligasyon na saray adulton Kristianon ananak ya seguroen ya niiter so materyal a pankaukolan na atateng da. Say tinukoy nen Pablo et saray ‘mananisian kanayon,’ balet saray atateng ya aliwan Tasi et agmet nepeg ya paulyanan. Nandurumay paraan na panangasikaso na ananak ed atateng da. Aliwan pareparehoy situasyon da. Nanduruma met so pankaukolan, ugali, tan kondisyon na laman da. Nayarin saramay mas panguloan et dakel so anak da; say arum balet et sakey labat. Say arum et makakaawat na suportay gobierno, say arum balet et andi. Nanduruma met so panlabayan na atateng. Kanian aliwan maabig tan aliwan maaro no balawen tayoy paraan na saramay mangaasikasod maedad lan kakanayon da. Amta tayon sarag nen Jehova ya bendisyonan so antokaman a desisyon ya base ed Kasulatan pian maong so resulta to, ya singa ginawa to nen panaon nen Moises.—Num. 11:23.
9-11. (a) Antoy mairap ya situasyon na arum a pamilya? (Nengnengen so litratod gapo na artikulo.) (b) Akin et agnepeg ya bastabastan mandesisyon iray ananak ya taynan so sigpot panaon ya serbisyo? Mangiter na alimbawa.
9 No arawi panaayaman na saray anak ed atateng da, aliwan mainomay so pangasikasod pankaukolan da. No biglan kinmapuy so laman na ateng, nayarin atumba, apiley, o arum nin rason, nayarin kaukolan ya bisitaen a tampol na ananak to. Lapud satan, ompan kaukolan da lay temporaryo o permanentin mangasikasod sikara. *
10 Lalon mairap so mandesisyon ed saramay walad sigpot panaon a panaglingkor ya arawid atateng da lapud teokratikon asainmin da. Saramay manlilingkor bilang Bethelite, misionero, tan ombiabiahen manangasikaso et papablien day asainmin da, bendisyon itan nen Jehova. Balet no nansakit so atateng da, ompan say unonan isipen da et, ‘Onsempet ta la pian naasikaso ta ray atateng ta.’ Anggaman ontan, maabig no nonoten nin maong tan ipikasi no kasin atan so talagan kaukolan o labay na atateng. Agnepeg ya bastabastan mandesisyon ya taynan so pribilehyo, ta ompan agmet la kaukolan. Posible kasin temporaryo met labat itan ya situasyon, ya nayarin maliket ya ontulong iray kakongregasyon na atateng?—Uli. 21:5.
11 Laen tayon alimbawa so agawad sanagi ya say asainmin da et arawid kawalaay atateng da. Say sakey et misionero ed South America, tan samay sakey et walad headquarters diad Brooklyn, New York. Maedad la ray atateng da kanian kaukolan day tulong. Binmisita iyan sanagi kaibay kaasawaan da ed saray atateng da diad Asia pian nanengneng no antoy sankaabigan ya nitulong da tan no panon dan gawaen itan. Ninonot ingen na samay sanasawan misionero ya taynan lay pribilehyo da. Balet tinawagan ira na coordinator na ulop na mamatatken ed kongregasyon na atateng da. Nantongtongan na saray elder so situasyon tan labay dan mansiansia irayan misionero ed asainmin da. Apresyaen day panlilingkor na sayan sanasawa tan labay dan gawaen so anggaay nayarian da pian ontulong ed pangasikasod atateng da. Pisalsalamatan na interon pamilya itan ya panangaro!
12. Antoy nepeg ya seguroen na Kristianon pamilya ed saray desisyon da nipaakar ed pangasikasod atateng da?
12 Antokaman so gawaen na Kristianon pamilya pian naasikasoy maedad lan atateng da, kaukolan dan seguroen ya agnabalaw so ngaran na Dios. Agtayo labay ya magmaliw ya singa saramay lider na relihyon nen panaon nen Jesus. (Mat. 15:3-6) Labay tayon saray desisyon tayo et mamagalang ed Dios tan ed kongregasyon.—2 Cor. 6:3.
RESPONSABILIDAD NA KONGREGASYON
13, 14. Base ed Kasulatan, akin ya nibaga tayon nepeg ya interesado iray kongregasyon ed pangasikasod saray maedad la?
13 Aliwan amin ya kongregasyon et sarag day ontulong ed saray walad sigpot panaon diad ontan ya paraan. Balet, walay agawa nen inmunan siglo ya mangipapanengneng ya nepeg ya interesado iray kongregasyon ed pangasikasod pankaukolan na saray maedad lan agagi. Ibabaga na Biblia ya diad kongregasyon ed Jerusalem et ‘anggapoy anggan sakey a mankaukolan.’ Agto labay ya ibagan mayaman iran amin. Wala met iray mairap so bilay da, balet ‘bubunogan so kada sakey’ depende ed pankaukolan to. (Gawa 4:34, 35) Aminsan et impaamtad saray apostol ya wala ray ‘napapaulyanan ya bibiin balo diad inagew-agew a panagbunog’ na naakan. Kanian anuro ira na kualipikadon lalaki ya manggaway uksoyan pian naseguro ya niiter tan naasikaso so pankaukolan na saray balo. (Gawa 6:1-5) Nen Pentecostes 33 C.E., dakel ya nagmaliw ya Kristiano so nansiansia nin agano ed Jerusalem pian ombiskeg so espiritualidad da. Anggano temporaryo labat imay uksoyan ya pangibunog na naakan, nanengneng ed desisyon na saray apostol ya makatulong so kongregasyon ed saray agagin mankakkaukolan.
14 Singa nibaga nen niman, inikdan nen Pablo si Timoteo na saray instruksion no siopa ran Kristianon balo so makaawat na materyal a tulong manlapud kongregasyon. (1 Tim. 5:3-16) Ontan met, diad pinuyanan ya sulat nen Santiago, imbaga to ya obligasyon na saray Kristiano so itulong ed saray ulila, balo, tan arum nin maniirap. (Sant. 1:27; 2:15-17) Imbaga met nen apostol Juan: “Siopaman a walaan na magenap a pambilay tan nanenengneng to a mankakkaukolan so agi to ingen ta agto labay a kasian, panon a nibaga ya aaroen toy Dios?” (1 Juan 3:17) No kada Kristiano et walay obligasyon ton tulongan iray mankaukolan, agta ontan met ed kongregasyon?
15. Anto ray makaapektod pangasikaso ed saray maedad lan agagi?
15 Diad arum a bansa, mangiiter so gobierno na pension, tulong, tan caregiver ed saray maedad la. (Roma 13:6) Balet anggapo iratan diad arum a bansa. Kanian say tulong ya kaukolan ya iter na kakanayon tan kongregasyon parad maedad lan agagi et depende ed situasyon. No arawi panaayaman na ananak ed atateng da, nayarin naapektoan so tulong ya niiter da. Maabig sirin no walay komunikasyon dad saray elder ya kakongregasyon na atateng da pian seguradon natatalosan na amin so kipapasen na pamilya. Singa bilang, nayarin tulongan na saray elder iray maedad la ya makaala na tulong o benepisyo manlapud gobierno. Nayarin ipaamta rad saray ananak iray situasyon ya naoobserbaan da—singa saray agni abayaran ed abung tan no say ateng et aliway panagtumar toy tambal. No walay ontan ya maabig a komunikasyon, agla onloor so situasyon tan ompan wala ray nanonotan ya praktikal ya solusyon. On, no walay asingger ya ontulong tan manbilin ya onakton singa “pinagka-mata” na ananak, ag-ira masyadon napagaan.
16. Panon ya tutulongan na arum ya agagi iray maedad lad kongregasyon?
16 Wala ray agagi ya namboluntaryon usaren so panaon tan biskeg da lapud panangaro dad saray maedad la. Ipapanengneng day nikadkaduman panangiyansakit ed saray maedad la diad kongregasyon. Mantutulongan irad saray kimey, ya anganko et mansusublayan so pigaran agagi. Anggano ag-ira makapanlingkor ya sigpot panaon ed ministeryo, maliket dan tutulongan iray ananak pian makapansiansia rad pribilehyo da. Agaylan panangaro so ipapanengneng na saratan ya agagi! Siempre, agto labay ya ibagan no wala ray agagin maliket ya ontulong et agla gawaen na ananak so anggaay nayarian da parad atateng da.
IGALANG IRAY MAEDAD PANAMEGLEY NA MAKAPABISKEG IRAN SALITA
17, 18. Panon ya makaapekto so ugali diad pangasikasod saray maedad la?
17 Amin ya kaibad pangaasikasod saray maedad la et nepeg ya maliket ed panggawad satan. No sakey kad sikara, gawam so anggaay nayarian mon mansiansian positibo. Wala ray lapud ontatatken la ra et naeermenan ira odino nadi-depress ni ra ingen. Kanian talagan kaukolan moy manggaway paraan pian mansiansian positibo so pitotongtong mod sikara, diad ontan et napagalangan tan napaseseg mo ra. Nepeg labat ya komendaan iramay maabig so rekord dad impanlingkor ed si Jehova. Aglingwanan nen Jehova so amin ya ginawa ra parad sikato, tan nepeg ya ontan tayo met.—Basaen so Malaquias 3:16; Hebreos 6:10.
18 Ontan met, mas onlemew so inagew-agew ya pangasikasod saray maedad la no sikara tan saray mangaasikasod sikara et manpaelek met no maminsan. (Ecl. 3:1, 4) Papaliisan na maslak ya maedad la so ganggan a ganggan. Amta ran say ugali ra et walay epekto tod saramay mangaasikaso tan ombibisitad sikara. Kaslakan et ibabaga na saray ombibisita ya, “Binmisita ak pian napaseseg ko ra, balet siak so apaseseg.”—Uli. 15:13; 17:22.
19. Antoy nepeg ya panmoria tayon amin ed arapen?
19 Labalabay tayo lan onsabi imay agew ya anggapo lay manirap tan naandi lay epekto na kasalanan. Legan tayon aalagaren itan, nepeg ya akapokus so ilalo tayod nagawad andi-anggaan. Amta tayo ya say pananisia ed saray sipan na Dios et singa angkla diad panaon na irap tan gonigon. Lapud satan a pananisia, “ag-itayo ontutunda, noagta anggano onkakapuy so inkatoo tayo ed paway, seguradon napapasimbalo ya inagew-agew so inkatoo tayo ed loob.” (2 Cor. 4:16-18; Heb. 6:18, 19) Balet likud ed malet ya pananisia ed saray sipan na Dios, anto ni makatulong ed sikatayo pian nasarag tayoy responsabilidad ya mangasikasod saray maedad la? Aralen tayo ray praktikal a suhestion diad ontumbok ya artikulo.
^ par. 9 Naaralan ed ontumbok ya artikulo no anto ray nayarin gawaen na atateng tan ananak da.


text:
DAGUPAN CITY--Inatey la nen naalmuan so sakey ya manang ya iinapan ya ni-rape ed baley na Aguilar, dyad luyag na Pangasinan.
Akabatan so biktima ya si Gina Imperial, 27-anyos ya residente na Barangay Pugonsili ed abitlan baley.
Onung ed say impormasyon, pasempet la kumon so biktima lapud sakey ya okasyon ed kaabay dan abung ed abitlan lugar balet nen naalmuan ya et inatey la lapud tikel ed beklew.
Posible met kunon ni-rape so biktima lapud anggapo lay pandaleman tonya.
Natan hustisya so kerew na iray pamilya na biktima.
Naantaan ya say biktima at walay apatiran anak ton tan construction worker labat so asawa tonya.


text:
DAGUPAN CITY-Tuloy so imbestigasyon tan aantaen na kapulisan so pikakabat na sakey ya apatey ed saray suspek ya nangetma na robbery-hold up diad BHF Gemline Pawnshop diad karukuyan na Central business district diad ciudad na Dagupan kasumpalan ya mipaltugan ed saray nanrespondin pulis.
Onong ed kinen P/Supt. Christopher Abrahano, hepe na Dagupan City PNP, anggapo ni nan claim ed bangkay na suspek. Nenengneng da no say apatey so wala lay rekord na sa PNP.
Kaleganan tonya, aaralen da met so nala na CCTV camera na jewelry store pian nakabat so arum nin kakaiba tonya.
Onong ed inisyal ya imbestigasyon na saray otoridad, linmoob iray armadon suspek diad Gemline Pawnshop tan nandeklara na hold-up no iner pinatekleb iray totoon wadmad saman ya lugar. Bangbalet, alerto so sakey ed saray guwardiya na establisiyimento tan akakerew ni tulong ed saray pulis.


text:
Saray Tinaon ya Kombension Mi
Kada taon, mantitipon iray Tasi nen Jehova ed angkabaleg iran grupo diad saray taloran agew ya distriton kombension. Amtaen no antoy nagagawad sarayan tinaon ya okasyon.
Anapen nin Unona so Panarian na Dios!
Malikeliket mi kan imbitaan ed taloran-agew ya kombension na Saray Tasi nen Jehova ed sayan taon.
SARAY TALARANAN
Say makaligliwan paliwawa ya base ed Biblia a say tema to et “Balon Manuley ed Mundo
Duaran drama so ipalabas, sakey ya istorya ed Biblia tan sakey ya modernon drama.
Dakel ed sarayan kombension so atendian na saray delegado tan misionero a nanlapud nanduruman bansa.
SIOPA RAY NAYARIN ONLA?
Amin. Libre so iyatendi, tan anggapoy koleksion.
Nengnengen so eskedyul na interon programa tan bantayan iray video na kombension mi.


text:
DAGUPAN CITY---Natatakot san apa-akis kuno si Urbiztondo Vice Mayor Raul Martin Sison kasumpalan ed say karumal-dumal ya inpamatey da ed kinen Mayor Ernesto Balolong Jr. nen inbeneg ya Sabado.
Onong ed say ama to na si Pangasinan 2nd District Board Member Raul Sison, lapod agawa ed say Mayor agga met naekal ya isipen na arom na tutuo ya posiblen walay kinalaman na kampo da ed say inpamatey ed kinen Balolong kanian agga met kuno apigilan na say anak to ya naermen laot la ta iya met so bise alkalde na baley ya akagetar na onsalat ed posisyon nen Balolong.
Natatakot met kuno so anak to lapod posibleng idawit da iya ed say agawa.
Iya met kuno so rason no akin agto ni labay kumon so onirong ed pwesto bilang kasalat nen Balolong mangbalet lapod walad ley ya nepeg la iyan onsalat pian agga met naapay so saray transaksyon diad Munisipyo kanian anggapo met kunoy nagawaan ton nia no agga say gaween so trabaho to.
Lapod saya babagaan to met iya no antoy nepeg na gaween na say anak ton nia.


text:
DAGUPAN CITY---Inatey so sakey ama kasumpalan iyan pinekpek na bato ed ulo na say dilin anak to ed syudad na San Carlos diad luyag na Pangasinan.
Dead on arrival ed ospital so 55-anyos na biktiman si Arcadio Aquino, residente ed abitlan syudad ya akagamor na sugat ed ulo.
Diad imbestigasyon na saray otoridad, abuwek ya sinmempet ed abong da so 25-anyos ton nian anak na si Adrian Aquino no iner akapan kulkolan ira lapod motorsiklo.
Lapod say agda inpantalosan, angala na bato so suspek san tampol ton inpekpek ed ulo na say ama to ya apuruan.
Naawit ni ya ed ospital balet agga la inmabet ya mabilay.
Akabatan ya ginawa met la iya dati na say suspek ed ama to nen inbeneg ya Abril nen apalabas ya taon balet agga iya apuroan san pinirduna met ya ateng to kasumpalan iyan nan-purmisa ya agto la uliten.
Natan asegepan la na kason parricide so suspek ya kaplesan met lan akakulong.


text:
DAGUPAN CITY---Onaabet ed P300,000 kantidar ya shabu na walay belat na 60 gramo so akumpiska na saray otoridad ed sakey bii na binansagan dan notorious drug pusher ed syudad na Urdaneta diad luyag na Pangasinan.
Matalunggaring ya narel na saray pulis so suspek na si Remy Paragas, walad uston taon san residente ed barangay Poblacion diad abitlan syudad diad ginawa dan buybust operation.
Abayag met la kunon babantayan so galaw na suspek lapod kaiba iya ed say notorius ya mantutulak na iligal na droga ed syudad.
Kaplesan met la iyan akakulong san asegepan met la na kaso.


text:
Panay
An Isla nin Panay sarong isla sa Filipinas na namómogták sa Visayas. Nababangâ ini sa apat na provincia: an Aklan, Antique, Capiz asin Iloilo na gabos parte kan Rehiyon Sulnupan na Visayas. Namomogtak an isla sa sur-subangan kan isla nin Mindoro asin norte-sulnupan kan Negros na nasusuhay kan Guimaras Strait. Sa tahaw kan Negros asin Panay yaon an islang provincia nin Guimaras. Sa norte kan isla iyo an Dagat Sibuyan asin mga isla nin Romblon; sa sur-sulnupan iyo an Dagat Sulu asin Golpo nin Panay.
Kabali sa mga salog kan isla an: Akean, Banica, Iloilo, asin Panay.